text:
Cumpleaños Diasabra 17 Januari 2015
Ayera
Melanie Wever
a celebra su 14th primavera.
Ta ricibi masha pabien
jena di bendishon di
su mama Ludmila y
su tata Myron Un
macuto di suncho
diparti su wela/o nan,
tantanan y omo.
Di parti tur su prima y
primonan muy
especialmente
di su sista Genesis Parra
Ayera Rancho Las Piedras tabata di fiesta celebrando hunto cu Melanie Wever su di 14 primavera masha pabien jena di dicha fortuna amor y hopi bendishon di bo PR: Mirella Wouters. Hopi brasa duro mes mes diparti bo Team Campeon One Team One Goal y hunto nos ta celebra awe na Rancho Las Piedras.
Wevco Supplies tabata di
fiesta celebrando
cumpleaños di
Angelo Geerman
Masha pabien ta
bini diparti su
Mama, rumanan
y tur su juinan
y henter famia.
Muy especial di
Team di Wevco Aruba Y Korsou.
Rancho Las Piedras
tabata di fiesta
celebrando cumpleaños
di e
Angelo Geerman.
Masha pabien jena di
diacha fortuna amor y
hopi bendishon diparti
team completo di
Rancho Las Piedras. Angelo corda Hoy se bebe Obligaooooo
Awe 17 di January ta cumpli un anja mas di bida nos dushi stima
Jenily Maduro
mihor conoci como JJ un macuto di sunchi e ta hanja di su mama Jasmin _ su tata JUAN su rumanan cu ta stime un biyon di mundo cu ta Juan Jr y jenifer , Sin laga afo su dos welanan : Mama y Machi, su bisawelo Agustin > tur su primo y primanan sin lubida su tanchi y omonan ta manda yen di bendichion pele ; sin lubida su madrina : Jacky y su Padrino Jonathan y hopi pabien tambe di parti su muchanan di klas 2B di Colegio Santa famia especialmente di su juff Jurenne , pasa un dushi dia awe
Happy birthday ta bai awe pa e Princess di cas
Akeyla Kelly
cu a cumpli 12 aña,
Pabien ta bin di parti su mama
Joann, tata Sidney, Wela Edna
y Mena, Welo Nel y
tanta, omo
y primo y prima
nan ku stime
masha hopi mes!
Pasa un
dushi dia!


c: text/html

text:
NORMA DI PRIVACIDAD Y SEGURIDAD
AWE24 lo por publica informacion cu ta pertenece na un tercer partido of informacion cu ta cai den e dominio publico. Solamente si e persona of instancia dicidi cu e no kier esaki y ta notifica AWE24, e informacion pidi lo ser kita for di AWE24 despues cu e persona of instancia legitima su mes.
AWE24 no lo bende bo informacion personal y no ta sostene yun actividad illegal y yun otro actividad similar cu lo indica un kiebro di bo privacidad. Loke si por pasa ta cu AWE24 ta haya su mes obliga di publica informacion den situacionnan cu ta necessario pa cumpli cu reglanan di ley, proceso legal, of pa proteha derechonan civil. Actualmente AWE24 ta colaborando cu Google pa track informacion di usuario via Google Ads. E informacion aki ta encera solamente e cantidad di usuarios y no ta duna yun informacion extra cu lo indica un kiebro den e identificacion of privacidad di un usuario.
Informacion cu ta wordo comparti y distribui via tercer instancianan manera por ehempel Facebook y Twitter ta cai pafor di e norma di privacidad di AWE24. Pa mas informacion, consulta respectivamente e norma di privacidad di instancianan ey.
Encuanto seguridad, AWE24 ta tuma medidanan fysico, electronico, y otro sorto di medidanan pa yuda sigura e mantencion di informacion personal for di uso no autorisa, alteracion, of publicacion di informacion personal.
Pa manda sugerencia of critica, email:

robotstxt: allowed

filter: keep


text:
Dios Tin Bon Noticia pa Nos!
Ki bon noticia Dios tin pa nos? Dicon nos por kere den dje? E foyeto aki ta duna contesta na pregunta tocante Bijbel.
Con e Foyeto Aki Por Yuda Bo?
E foyeto aki lo siña bo con pa uza Bijbel, e Palabra di Dios. E ta siña bo con pa haya un texto den bo Bijbel.
Kico Ta e Bon Noticia?
E les aki ta mustra ki bon noticia Dios tin pa nos, dicon ta urgente pa hende tende e bon noticia aki y kico nos mester haci.
Ken Dios Ta?
Dios tin un nomber? E ta interesa den nos?
E Bon Noticia Realmente Ta Bin di Dios?
Con nos por ta sigur cu loke Bijbel ta bisa ta berdad?
Ken Hesucristo Ta?
E les aki ta mustra dicon Hesus mester a muri, kico e rescate ta y kico Hesus ta haciendo actualmente.
Kico Ta Dios Su Proposito pa Tera?
Bijbel ta splica pakico Dios a crea nos planeta Tera, na ki tempo lo no tin sufrimento mas, kico futuro ta trece cu ne pa planeta Tera y kico ta spera esnan cu lo biba riba dje.
Ki Speransa Tin pa Hende Cu A Muri?
Kico ta pasa cu nos ora nos muri? Lo yega un dia cu nos lo bolbe mira nos sernan keri cu a muri?
Kico e Reino di Dios Ta?
Ken ta Rey di e Reino di Dios, y kico e Reino lo logra?
Dicon Dios Ta Permiti Maldad y Sufrimento?
Con maldad a cuminsa y dicon Dios ta permiti maldad? Lo yega un dia cu no tin maldad y sufrimento mas?
Con Bo Por Tin un Famia Feliz?
Jehova, e Dios feliz, kier pa famianan ta feliz. E les aki ta trata algun conseho practico cu Bijbel ta duna esposo, esposa y yiunan.
Con Bo Por Sa Cua Ta e Religion Berdadero?
Ta un religion berdadero so tin? E les ta trata cinco caracteristica cu ta yuda nos identifica adoracion berdadero.
Con Principionan di Bijbel Ta Beneficia Nos?
Hesus a splica dicon nos mester di guia y a papia di dos principio biblico cu ta hopi importante.
Con Bo Por Hala Cerca Dios?
E les aki ta duna contesta pa e preguntanan: Dios ta scucha tur oracion y con nos mester haci oracion? Y e les ta mustra kico mas nos por haci pa hala cerca Dios.
Kico Lo Pasa cu Religion?
Lo yega un tempo cu tur hende lo ta uni den adoracion di e unico Dios berdadero?
Dicon Dios Tin un Organisacion?
Bijbel ta splica pakico y con cristiannan berdadero ta organisa.
Dicon Bo Tin cu Sigui Studia Bijbel?
Con e conocemento cu bo tin di Dios y di su Palabra por beneficia otro hende? Ki relacion bo por tin cu Dios?


text:
Salu
Kontenido
Historia di Salu di Boneiru[editá | edit source]
Na aña 1590 peska di haring na Hulanda a haya un impulso dje invento ku a hasi pa drecha piska den barí di palu pa konsumo, a kuminsa na Vlaanderen,Zeeland y despues na nort di Hulanda Hoorn,Medemblik i Enkhuizen situa na Zuiderzee tambe a kuminsa k'e produkto di drecha piska den bari palu (haringkaken) i tabatin nesesidat di hopi salu.Prome ku Guera di Ochenta aña (1568-1648) a kuminsa kontra Hulanda i Spaña e hulandes nan tabata importa salu foi Spaña i Portugal, awor ku nan no a por kohé salu aya mas nan a disidi di manda un flota den Karibe pa buska salu.
West Indische Compagnie[editá | edit source]
Na aña 1621 Hulanda a funda West Indische Compagnie (W.I.C) ku tabata konsisti di sinku kámara ku ta funshoná independiente foi otro, tabata kámara di Zeeland (Middelburg), De Maas (Rotterdam),Amsterdam, Noorder-kwartier (Hoorn,Enkhuizen,Medemblik), i Stad en Landen (Groningen en Friesland),Na aña 1623 W.I.C traha plan ambisioso pa bai konkistá Sùit Amerika i Karibe riba Spaño i Portugesnan pa a haya kòkou, kaña, oro, plata, di mas importante tabata salu (e oro blanku), na mes un aña barkunan hulandes a yega islanan ariba. Hulanda a kuminsa importa salu foi Sint Maarten, despues ku a konkistá korsow i boneiru nan a manda un eksperto di salu na e islanan pa studia e kalidat y kantidat di salu riba e islanan. E eksperto a haya kalidat di e salu di Boneiru mas mihor i tabatin mas posiblidat pa hisa kantidat dje produkto.
Saliña di Pereké[editá | edit source]
Foi aña 1621 tabata bin mas ku 100 barku Hulandes den karibe pa kue salu,pa aña un total di 30.000 tòn di salu.Foi 1762 katibunan mester a pone piedra riba otro pa pega kandela nochi pa barku no bai dal riba baranka,e obelisko nan tabatin kolor di bandera hulandes nan tabata pa guia e barkunan den dia,direkshon kaminda e salu tabata kla pa karga i nan tabata hisa un badera tambe koló dje obelisko ei,i tambe tabatin luga pa e barkunan ankrá.boneiru ta úniko isla den karibe ku tin e obelisko ei.Añanan despues a kuminsa traha un torno forma di un pilá na parti sùit di saliña di pereke (pekelmeer) nan a batisé y pega lus dia 24 di ougùstùs 1838 dia di Rei Willem I Frederik (1772-1843),i la hayé nomber Willemstoren
Produkto di Salu[editá | edit source]
Den mes siglo ei demanda di salu a baha boneiru so a keda produsi salu,Na aña 1837 hulandes nan a eksplota saliña di Pereké (Pekelmeer) katibunan tabata koba kanalnan pa awa di laman por drenta,traha sluis pa kontrola e katidat di awa ku ta bin den e pannan di salu i traha dam pa separá e awa foi otro ku ta kristalisá bira salu.Na aña 1967 Akzo Nobel a modernisa e kompania di salu i aña 2000 nan a bende k'e kompania Merikano Cargill Salt Company .Historia maritimo a laga restu nan riba Boneiru e obeliskonan,kasnan di katibu, Willemstoren i kompania di salu ku ta un di mas bieu den henter e regio,ta forma un base pa turismo awendia.


text:
...mas hende muhé a haña trabou...
WILLEMSTAD. - Den luna di sèptèmber i òktober 2011 Ofisina Sentral di Statistik (CBS) a tene un Enkuesta di Forsa Laboral (AKO) na Kòrsou. Sigui Lesa
WILLEMSTAD.- Resientemente dr. Helen Carolina Mejia Parra a huramentá komo internista serka Minister di Salubridat Públiko, Medio Ambiente i Naturalesa, señor a Jacinta Scoop-Constancia. Señor Edgar Sintiago a keda enkargá ku e parti protokolario. Sigui Lesa
Skibí pa:
Pacheco Domacassé
Ta yega un momentu den eksistensia di hende ku e mester skohe na kaminda. Igualmente esaki ta konta pa un Pueblo ku ta simplemente un multiplikashon di hende. Ta algu natural, normal i lógiko relashoná ku su proseso di desaroyo. Sigui Lesa
WILLEMSTAD.- Den kaso ku manda e aktual gobièrnu demishonario kas, esaki lo ta un bèrgwensa pa e totalidat dje konferensia FCCA (Florida-Caribbean Cruise Association) ku lo kuminsá dia promé te dia 5 di Oktober próksimo. Sigui Lesa
Demokrasia Parla mentario, un logro pa nos konservá
Huki Sindikal Pa: Jubi Evertsz
Ultimo luna Kòrsou ta pasando den un temporada basta tumultuoso riba tereno di polítika. Básikamente mirá, dos miembro di nos Parlamento a disidí di kita nan sosten for di e gobièrnu ku nan tabata sostené. Sigui Lesa
SI KORSOU TIN PETROLI, ULANDA TA DESEA DI KURASON PA E SO BENEFISIA DI DJE
WILLEMSTAD.- Un tiki mas ku un aña pasá el a kuminsá su trabou komo Representante di Ulanda i e no por a premirá un aña ku tantu moveshon. Asina Representashon di Ulanda na Kòrsou, sr. Sigui Lesa
HABITANTENAN TA SKLAMA PA PONE KONVOI DEN SER’I DOMI
WILLEMSTAD.- Despues ku Autobusbedrijf Curaçao (ABC) a haña no ménos ku nuebe (9) bùs grandi nobo, habitantenan di Ser’i Domi ta sklama pa pone konvoinan kore den e bario aki tambe, meskos ku na otro parti di Kòrsou. Sigui Lesa
KORSOU A OPTENE MIEMBRESIA ASOSIA PAHO
WILLEMSTAD.- E komité regional di WHO (World Health Organisation) ku ta tumando lugá dianan 17 pa 21 di sèptèmber na Washington DC, Kòrsou a keda ofisialmente atmití i nombrá komo miembro asosiá di PAHO. Sigui Lesa
WILLEMSTAD.- Ayera fo’i den oranan di atardi P5 a kuminsá un investigashon despues di a haña un outo ku últimamente vários kaso di atrako a keda kometé den dje, Lanthùis Kortijn. Sigui Lesa
...Faisel Hellemun kondená na 90 dia, 45 dia kondishonal...
WILLEMSTAD. - No opstante ku Faisel Hellemun tin un karchi di kastigu impreshonante, el a primintí korte ku e ta kedando for di kaya pa e drecha su bida i ser un bon ehèmpel pa su dos yunan ku ta lantando. Sigui Lesa
Awe mi prima stimá a mira Sara. Ken por kere! Sigui Lesa
KRITIKA KONTRA FRENTE SIVIL TA PROBA KU BERDAT TA PIKA
WILLEMSTAD.- Desesperashon den kampaña ta pone hopi polítiko pèrdè strea i manda misil den direkshon di Frente Sivil. Sigui Lesa
DECASTER TA DI OPINION KU COOPER TA LUBIDA HISTORIA
WILLEMSTAD.- Of all people, ata Cooper ta bolbe duna lès di étika polítiko. Cooper ta insistí i yora pa haña su asiento bèk. Awor e ta ataká otro partido ku ni sikiera tin asiento ainda. Wèl, Cooper ta lubidá historia. Sigui Lesa
WILLEMSTAD.- E dianan aki segun kampaña elektoral ta intensivando pa yega e fecha di elekshon 19 di Oktober, EXTRA ta tuma nota ku hopi hende ta mas kreativo ku nunka. Sigui Lesa
WILLEMSTAD.- 10 polis mas di Kuerpo Polisial Kòrsou a risibí IBT Paspoort djabièrnè 14 di sèptèmber na ORV. Sigui Lesa
SOKUDISosiedat kurasoleño di diabétiko, Schonegevelstraat21, telefon 888-8844.FUNDASHON FAMIAPLANEAKortijn 5, tel. 461-1323.Klínika Cas Chikitu kamindata pisa yu. Enfermera i dòkter djaweps atardi di 1’orpa 4’or. Sigui Lesa


text:
Cumpleaños Diasabra 30 Januari 2010
Awe nos ta canta happy birthday pa e prins grandi di cas esta Urmain Dinzey. E ta haya un macuto jen di sunchi y brasa diparti su mami Andrea su dada Coby su ruman cu stime un mundo Ciandre. Su opa Papi Beton, opa Pops y Oma. Tambe di su tanchi Hilda y momo Jefraim y tambe diparti su omo nan Stephen y tanchi lin, Javier y Elvis. Sin laga afo su dina Sha y padrino Abiel nana Maureen, Tharlee y Tharlon. Y di full the boys & the girls nan. Y resto famia Kelly y Dinzey…
Awe 2 aña pasa a nace un prins bao di e nomber di Urmain Dinzey. Hunto nos tur lo celebra cune y canta pe cu henter famia. Pabien diparti Mami Andrea, Dada Coby, bo ruman Ciandre, Opa Beton Opa Pops y Oma. Tanchi Hilda, Omonan Stephen, Elvis y Javier. Dina Sha, Padrino Abiel y nana Maureen. Y henter Oompi nan the boys y tanchi nan the girls… Y henter famia Kelly y Dinzey
Awe dada su guy grandi ta di fiesta si e mes Urmain Dinzey. Pabien di henter famia Kelly y Dinzey madrina y padrino. Muy especialmente Mami Andrea, Dada Coby y ruman Ciandre. Urmain gosa bo dia hopi hunto cu mami dada y henter famia.
Awe ta cupli su 2 anjito Opa su grandi Urmain Dinzey. Opa ta stime un mundo y ta desea hopi pabien y cu opa su grandi bira mas bon mucha. Pabien di parti Mami, Dada, Tanchi, Omonan, Oma y Opa pops. Awe opa lo malcrie un tiki paso opa so mag. Pabien diparti Opa Beton.
Dia 31 e popetje di cas Elizien Antersyn ta haci 3 aña e ta haya hopii brasa cu sunchi di su Mami cu stime masha hopi mes. I ta desea Eli hopi bendishon ariba su dia i cu e por sigui haci mi orguyoso tur aña un tiki mas di ta su mama. I tambe e ta haya un brasa grandi di su ruman Eden I su prima Ivy-anne cu Joshua Tambe di henter famia Bryson-Antersyn tur su tanchi cu ompi nan I tambe su Omanan I Opanan cu ta stime hopi na Aruba I Korsow.
Awe a cumpli 1 aña mas di bida papi su princess Edylienne Tromp. EDy ta haya un macuto yen di sunchi di su papi cu ta stime un mundo y sin laga afo di su mami, welo/welanan tanchinan, dina, primo/primanan. Masha pabien dushi y cu Dios drama su bendicion riba bo.
Diep diep dora Diep diep doraaa….Awe e Dora di cas Edylienne Tromp ta cumpli su 4 anjito. E ta haya felicitacion di su Mami Nirra, Papi Eduardo, su dina,tachi Nella, tanchi Griselda tanchi Lisette na hulando di su wela y welo nan y sin lubida su prima nan y primo. Y cu Edi pasa dushii awe riba su dia.
On the 31st of January is celebrating his birthday the one and only steelband KING, James Arrindell. Special wishes is coming from his daughter Fabiola and granddaughter Nina and Clarence in Holland and the rest of his kids in St. Maarten. Not to forget Mary and the rest of the family in Aruba and St. Maarten. And dont forget to send the treat in Faby’s Shop. haha.
Congratulations Mary & Albert Chompff, Here’s a toast to the two of you As you celebrate 34 years of marriage together, May your love continue, warm and bright May it shine throughout the years; You’re an example for the rest of us, So here’s to you: Three cheers! Namens alle kinderen en kleinkinderen, Happy 34th Anniversary!! -xoxox-
Cora cu roos, Cora cu roos Come in, Come in, cora cu roos, Approaching base!! Awe e actriz di TV Valery de Cuba a cumpli un aña mas di bida! E ta haya palabra di felicitation di henter famia de Cuba, Gomez, Ras i Ling. Tambe e ta haya un makuto grandi cu hopi brasa i hopi sunchi di su actor principal Michael Ling i di su prins Kyle Ling cu tambe a forma parti di actuacion!! Sin laga afo bo ta haya palabra di pabien di tur bo coleganan artista di Leysner & de Cuba Accountants kantoor, Nos si no kier algo salo, Nos kier bolo!! Asina ta corda riba e treat!!! Enjoy bo dia awe Val!!!


text:
Redonan riba pasenshi, suspension, ladronicia y derota
Pa: Juby Naar
PASENSHI Tres ora di pasenshi esnan cu kier carchi pa e wega entre Brasil y Hulanda mester tabata tin ayera. Esaki solamente dilanti un lugar cu tabata un shopping mall na Port Elizabeth. Oficialnan ta spera cu e wega aki ta bira e prome “sold out” di stadion Nelson Mandela Bay despues cu e prome seis weganan hunga aki no a logra yena e 42.286 asientonan di e stadion nobo. Carchinan tabata bendi ayera na prijs di 525 rand te cu 2100 rand, cu ta 70 te 275 dollar. Deenish Nadill di Port Elizabeth tabata e prome dilanti bentana for di 6 or mainta. El a bisa di a bira fanatico hulandes “pasobra mi gusta nan estilo”. Di dos den rij tabata un pareha , Nadia Botha y su partner studiante hulandes Dominique Asselman. “Mi ta sudafricano pero lo apoya Hulanda,” segun Botha. Nan lo tin hopi sosten di organizacionnan hulandes cu ta trece studiantenan hulandes aki.
Guga Ferreira, un brasileño di 24 aña di edad cu ta biba na Port Elizabeth a bisa di ta spera di haya carchi. Ta dos dia pasa mi a ripara ta cual equiponan ta bin aki y mi a dicidi di cumpra carchi. Te cu ayera e publico mas hopi na un wega di mundial tabata 38 .295 pa e wega entre Serbia y Alemania. E wega cu mas tanto asiento bashi tabata di Uruguay contra Zuid Korea. 12.000 asiento a keda bashi.
COMIENZO
Awor copa mundial ta cuminza. Esaki ta loke Brasil ta sinti pasando pa cuarto final dialuna ultimo. Entrenador Dunga y su hungadornan sa cu awor e test grandi ta tuma lugar ora cu nan enfrenta Hulanda diabierna. “Nos sa cu Hulanda ta un equipo dificil pa confronta”, segun Dunga. “Nan futbol ta similar cu futbol sudamericano. Nan no ta trata di defende y depende riba balanan largo. Nan tin calidad tecnico y nos mester ta cla pa esey. Nan ta un equipo solido.”
“Brasil a topa cu hopi dolor di cabez caba y awor ta un wega entre dos equipo tradicional cu hungadornan grandi” capitan Lucio di Brasil a laga sa. “Awor e weganan ta bira mas y mas duro pa tur equipo”.
VIDEO
FIFA lo tira un bista atrobe riba uso di tecnologia di video pa asisti refereenan, despues cu president di FIFA, Sepp Blater a disculpa su mes na Inglatera y Mexico pa errornan den arbitrahe cu a yuda elimina nan di mundial. Blatter a bisa ayera cu FIFA lo habri e debate riba metodonan hi-tec atrobe pa mehora tumamento di decision riba tereno despues di e errornan di diadomingo na Bloemfontein y na Johannesburg. “Naturalmente nos mester tira un bista atrobe riba uso di tecnologia. Algo mester cambia”, el a laga sa.
TIRO PENAL
Argentina ta studiando tecnica di tironan penal di alemannan prome cu nan confrontacion diasabra awor. Argentina ta sperando riba repiticion di cuarto final 2006 cu Alemania a gana Argentina cu tiro penal. Jens Lehmann a para un tiro di Roberto Ayala y Esteban Cambiasso na Berlin despues di a consulta lista di tiradornan di penalty y direccion cu normalmente nan sa tuma pa tiro.
Dialuna keeper Sergio Romero a bisa cu esey tabata un tactica sabi di e alemannan y cu Argentina a copia e tactica studiando videonan con nan rivalnan a tira penal. “E biaha aki nos mester ta prepara pa tur cos. E dia ey tabata un paso masha inteligente tuma di warda un pida papel cu e anotacionnan”.
LADRONICIA
Segun hefe di polis africano, siete replica di copanan mundial a wordo horta for di cuartel general di FIFA na Johannesburg. General Bheki Cele a bisa durante reunion di seguridad ayera cu “nos sa cu tabata tin un robo na oficinanan di FIFA unda nan a bay cu 7 replica di Copa Mundial. Nan a horta tambe paña y nos ta sospecha cu esnan responsable ta masha conoci cu e oficinanan na Sandton.”
LESIONADO
Un di e heroenan nobo di Ghana, kevin Prince boateng, tin su dilanti un siman di terapia intenso y lo trata di recupera di un lesion di musculonan pa por hunga e wega di cuarto final contra Uruguay. E defensor spaño Raul Albiol a lesiona su mes durante practica y pesey no a mire den e wega di Spaña contra Portugal. awor cu Spaña a clasifica e lo por bolbe hunga.
SUSPENSION
Victor Caceres a keda suspendi pasobra el a ricibi dos carchi geel y e tecnico di Paraguay, Gerardo Martino ta analisando kende lo ta su remplasante. Tin cuatro candidato Néstor Ortigoza, Edgar Barreto, Aureliano Torres y Jonathan Santana . Santana y Antolin Alcaraz a bolbe train despues di a supera lesion cu cada tabata tin .
CONTROL
FIFA a tene prome cu mundial te prome cu e wega di Spaña contra Portugal no menos cu 452 control anti doping. Durante mundial no a constata ningun caso positivo, segun Jiri Dvorak, dokter di e organizacion.
SUSTO
Un avioneta cu a transporta fanaticonan pa e wega entre Alemania y Inglatera mester a baha di emergencia riba un autopista cerca di stadion. “Tur hende a resulta ileso”, un informe policial a señala.
Di 7 CIELO
Uruguay o a consagra como campeon di mundo atrobe, pero tin algun fanatico cu ta caba den di 7 cielo. Na Montevideo tin algun spontaneo cu a bin caba cu idea di rebautiza un caya. Concretamente e caya centrico Ejido cu manera su nomber ta indica, tabata di temponan di colonia, e limite entre ciudad y campo unda bacanan tabata wordo cria, a wordo rebautiza Egidio Arevalo Rios, como homenage na e mediocampista di seleccion.
DEROTA
Apenas 25.5 miyon hende na Alemania a mira e victoria di 4-1 di e seleccion aleman contra Inglatera diadomingo na Bloemfontein. Esaki ta 87.2 porciento di e cuota na e momento ey,. Sinembargo, esaki no tabata un record audiovisual absoluto di “Mannschaft”, pasobra 29,2 miyon hende a sinta dilanti pantaya pa mira e victoria contra Ghana Diaranzon.
RECORD
Un total di 19,4 miyon americano a sigui via television e derota di seleccion di Merca na man di Ghana . Esaki tabata un record para un partido di futbol. No obstante, un cuarto di nan a mira e wega via un cadena cu a transmiti na spaño . Pa transmision na ingles e record ta sigui ta 18 miyon cu a keda registra durante final di mundial femenino cu Merca a gana na 1999.
BELGICA
Seleccion di Belgica ta ausente di mundial 2010 na zuidafrica. Diasabra sinembargo Belgica lo ta riba pantaya pa mira e arbitro belga Frank De Bleeckere cu te ayera tabata un di e candidatonan grandi pa dirigi e wega final dia 11 na Johannesburg. Su seguidornan lo tin bista special riba errornan arbitral cu lo por wordo haci pa e referee. Diadomingo ultimo ta e errornan aki a percura pa eliminacion tambe di varios “fluit”.


text:
Huez a declara hoben liber di stroba parada di Carnaval
“Ta Carnaval y tur hende kier balia”
ORANJESTAD(AAN): Recientemente e hoben F.A di 19 aña a presenta dilanti di huez na corte di husticia, relaciona cu e maneho di ‘Faya Bo Haya’ cu polis ta implementa durante di temporada di Carnaval, unda cu esnan banda di caminda cu ta disfruta di Carnaval, tin cu comporta nan mes y cumpli cu orden di polis.
Entre otro ta asina cu hende no mag di pasa over di e baricadanan pa bay den e parti unda e parada ta pasando.
Esey ta net locual F.A segun polis no a cumpli cune, durante e parada di luz na San Nicolas riba 12 di Februari.
Polis e ora ey a duna F.A un multa y como cu e no a paga esaki, e mester a presenta na corte.
Huez a puntra e acusado si ta berdad cu el a pasa over di e baricada y a bay balia.
El a bisa cu e tabata cu un amigo y e no a hasi nada malo.
Segun huez, polis a bisa e hoben pa e bay bek over di e baricada y cu e no kier a tende.
F.A mes a declara na polis cu e tabata balia riba caminda, sin stroba hende.
El a splica cu ora cu polis a bise pa hala un banda el a hasi esaki.
Fiscal a indica cu e ta haya suficientemente comproba cu F.A a stroba e parada riba e dia ey.
El a exigi pa F.A paga un multa di 360 florin.
Huez a puntra e acusado kico e ta pensa di e exigencia di castigo y el a bisa cu como cu e no tin trabao, ta bay ta hopi dificil pa paga e multa.
Huez na final a bisa cu e si no ta haya cu ta suficientemente comproba cu F.A a stroba e parada.
El a indica cu den e procesverbal di polis no tin ningun detaye pa splica exactamente con e parada a wordo stroba door di baliamento di F.A.
Segun huez, ta Carnaval y hendenan kier balia.
El a indica cu pa duna un hende un multa pa stroba e parada, mester tin prueba pa mustra con exactamente e persona a stroba e parada.
Huez a declara F.A lider di e acusacion.


text:
October 2, 2012 / Lokal
Algun parlamentario di MFK a ekspresá nan preokupashon:
SERVISIONAN GUBERNAMENTAL NO SA KU TIN KAMBIO MINISTER
...djarason awor...
Konseho di Iglesianan ta presentá puntonan pa partido polítiko: REGLANAN DI RESPET I KOMPORTASHON KOREKTO ...durante kampaña di elekshon...
...awe te grandi dia...
Na Sto. Domingu:
N.A.P.B. KU AKUERDO BENEFISIOSO KU ICARS, R.B.C BANK I FATUM
Giovanni Decaster:
Dilanti di un públiko di mas di 14 mil persona den American Airlines Arena
© 2013-15 Extra - Notisia di Korsou


text:
December 17, 2012 / Lokal
Elvin Regina, hefe di Brantwer a bisa ku....
...Santa Barbara Hospitality: Ta spera di saka lo máksimo bou di gerensia nobo
For di djasabra mes kaba….
Segun presidente Jonckheer di KdK
Mester di 50 mion florin anual pa rebibá turismo
Segun rapòrt di Fatum....
SRA. TRINIDAD GANADO MEMBERSHIP PASS DI AVILA WELLNESS CLUB
..Awe...
CHATA TA LAMENTA DESAROYO HYATT
...polis a nenga kompaná ambulans...
...Un persona levemente heridá...
A ENTREGA PROME PROPOSISHON DIÁLOGO NASHONAL PLAN DI URGENSIA
Di akuerdo ku Minister di Finansa, José Jardim....
Okupashon Hyatt na 2011 tabata 22% bou di loke a spera
© 2013-15 Extra - Notisia di Korsou


text:
Churandy Martina
Churandy Martina (3 juli 1984, Kòrsou) ta un atleta.
Na aña 2007 el a gana medaya di oro den e Weganan Panamerikano na Rio de Janeiro. E tempo den sprent di 100 meter tabata 10,15 segundo.
Martina a finalisá durante Weganan Olímpiko na Beijing (2008) na di dos lugá riba 200 meter sprent. Pero a deskualifik'é pa motibu ku el a sali for di liña. Riba 100 meter el a finalisá na di kuater lugá.
Banko Sentral di Antias Hulandes lo traha un moneda di konmemorashon di sinku florin ku imáhen di Churandy Martina koriendo i e palabranan “Weganan Olímpiko Beijing 2008.”


text:
quinta-feira, 4 de julho de 2013
NA KÒRSOU: Manifestações brasileiras têm repercussões até em CURAÇAO (Korsòu em papiamento)
FAZ ALGUM TEMPO que me dediquei a aprender um idioma que, talvez, só 300-400 mil pessoas no mundo falam. Chama-se papiamento (papiamentu). É uma língua cuja formação linguística é multicultural. Bom, lendo um dos principais portais de notícia de Curaçao (Kòrsou) encontrei uma pequena nota dando conta das manifestações populares dos brasileiros contra o governo. Abaixo reproduzo a matéria. Não a traduzirei porque o seu conteúdo é demasiadamente conhecido de todos nós. Achei bonitinho o Brasil sendo noticiado em papiamento. Tenho dito!!!!
BRASILIA – Despues di 1 siman di protesta porfin ta parse ku bos di pueblo Brazilero a logra yega serka e presedente di e pais. Dilma Rousseff presedente di Brazil a yama riba un referèndem pa reformashon polítiko dje pais despues di un seri di protesta ku a tuma lugá siman pasa rònt di e pais. E protestanan tabata base pa gran mayoria riba oumento di preis di transporte públiko pero tambe pa situashon deplorabel den enseñansa i seguro médiko di e pais i tambe korupshon ku sèn di belasting i kostonan mionario ku e pais tin ku kampionato mundial di futbòl 2014 i weganan olímpiko 2016. E presidente a bisa ku nan lo invertí 50 miyard real brazilero ku ta ekivalente na 19 miyard euro pa desaroyo di transporte públiko di e pais ku tabata un di e puntonan prinsipal di e akshonnan. Durante di e reunion ku representantenan di e pais Sra Dilma Rousseff a bisa ku mester skucha e pueblo i purba di trese solushon.
SAO PAULO – Protestanan na Brazil a yega un límite ku a obligá gobièrnu Brazilero pa pone miembronan di militar na e siudatnan mas grandi di e pais ku ta Sao Paulo, Brasilia,Fortaleza, Belo Horizonte i Salvador. Kasi den tur e suidat nan aki ta tumando lugá vários wega nan di futbòl di “Confederations Cup”. Sigun ministerio di Hustisia, ta Recife ta e úniko suidat kaminda e wega nan ta tumando lugá i ku te ainda no mester a pidi asistensia di militar nan. Gobièrnu mes lo tin di disidí pa kuantu tempu e militar nan mester keda, paso ainda e protesta i konfrontashon nan no a stòp. E konfrontashon nan aki ta entre e manifestante nan i e polis nan. Na Sao Paulo un grupo di e manifestante nan ta bisti diferente maskarada nan i ta drenta pakus i banko nan. Tur e problema nan a kuminsá dia 2 di yüni dia ku a subi a tarifa nan di transporte.
Postado por Joao às 12:20
Nenhum comentário:
Assinar: Postar comentários (Atom)


text:
Prome Minister Mike Eman ta tene discurso na Universidad di Leiden
ORANJESTAD(AAN): Dialuna dia 29 di april Prome Minister Minister Mike Eman ta duna un lectura na Universidad di Leiden. Eman a yega Hulanda diadomingo relaciona cu abdicacion di Reina Beatrix y inauguracion di Rey Willem-Alexander.
Cu gusto Eman a complace cu e peticion di e asociacion di studiante Societas Iuridica Antiliana et Arubana (SIAA) pa bin duna un discurso pa studiantenan Arubano y Antiano. Cu su lectura titula ‘Caribisch Koninkrijk als gateway voor Nederland naar Latijns-Amerika’ Premier Eman ta duna splicacion ki rol e islanan por hunga den promove e contactonan comercial cu e mundo empresarial Hulandes cu companianan den Latino America pa di e forma aki concretisa e balor agrega di Reino.
Aruba a desaroya e concepto di gateway asina leu cu ya caba e por worde poni den practica. E señal di inicio ta worde duna durante e conferencia ‘Europe meets the Americas’ cu ta cuminsa di dia 5 te cu 8 di mei na Aruba. Mas o menos 270 empresario di Hulanda, Europa, Latino y Centro America y e region Caribense ta topa otro eynan. E lectura cu ta worde duna na Universidad di Leiden den e ‘Oude Sterrenwacht’ na Kaiserstraat 63 ta cuminsa 12’or, pero e porta ta habri for di 11.30 caba.
Despues di e lectura Premier Eman ta bay den dialogo cu e studiantenan. Esnan cu kier participa na e lectura por inscribi via siaa@hotmail.com.


text:
Entrada di impuesto ta considerablemente abou den e promer cinco lunanan di 2010
Banco Central a mustra
ORANJETSAD (AAN): E Relato Mensual combina pa e lunanan di April y Mei 2010 di Banco Central (BCA) ta conclui cu e entrada total di impuesto pa e prome cinco lunanan di 2010 a cay cu Afl. 52,9 miyon (14,1 porciento). Un di e rasonnan primordial di e caida aki ta e ahuste den e tarifa riba benta di negoshi for di 3 porciento na 1,5 porciento, cual a resulta den un bahada den e ingreso aki di Afl. 28,4 miyon. Mas ainda, menos entrada di impuesto riba ganashi (Afl. 11,1 miyon), importacion (Afl. 5,8 miyon), y licencia pa opera casino (Afl. 3,9 miyon) tambe a contribui na e caida aki.
E cantidad di turista pa e prome cinco lunanan a mehora (3,9 porciento) compara cu 2009 (6,2 porciento). Aunke, cu e entrada nominal relata na turismo a crece marginalmente (1,0 porciento).
Di otro banda, e cantidad di turista crucero a mengua cu 7,4 porciento den e prome cinco lunanan. Den e lunanan di April y Mei, e cantidad di turista procedente di Venezuela a cay cu, respectivamente, 33,2 porciento y 27,5 porciento.
Esaki por worde atribui na e economia Venezolano debil, combina cu e restriccion di cambio di moneda relata na viahenan internacional, imponi pa e autoridadnan Venezolano. Den Mei e cantidad di turista Hulandes a expande considerablemente (25,0 porciento).
E subida aki probablemente tambe por a worde induci pa un campaña di promocion na Hulanda, cu a cuminsa na final di 2009 hunto cu e crecemento den e cantidad di stoel aereo como resuldado cu KLM a resumi su vuelonan pa Aruba.
E entrada real for di impuesto riba benta di negoshi (BBO) colecta den e luna di Juni 2010 a crece cu 6,7 porciento, cual ta indica un desaroyo positivo den luna di Mei 2010. E ta interesante pa remarca cu esaki ta e prome luna desde Augustus 2009 cu ta registra un subida.
E indice di prijs di consumo (CPI) di Juni 2010 a registra un crecemento 1,8 porciento. E promedio anual di inflacion, cual ta un indicador di e desaroyo den prijs riba termino largo, a baha cu 0,7 punto di porcentahe te na 1,7 porciento na Juni 2010 compara cu Juni 2009.
E desaroyo deflacionario cu a cuminsa na Augustus 2009 a caba na April 2010 ora cu a registra un subida den prijsnan di 0,6 porciento. E diferencia di inflacionario entre Aruba cu Merca, e partner principal di Aruba, a baha cu 0,8 punto di porcentahe na Juni 2010, compara cu 1,0 punto di porcentahe di e luna corespondiente un aña anterior.
E cantidad di placa den circulacion pa e lunanan di April y Mei 2010 a aumenta cu respectivamente, Afl. 25,1 miyon y Afl. 26,6 miyon te na Afl. 3.294,6 miyon. Na April, e expansion aki a worde causa mas tanto pa un subida di Afl. 21,5 miyon den e fluho neto di fondonan for di exterio hunto cu un crecemento den e activo domestico neto di Afl. 3,5 miyon.
E aumento den Mei a worde causa pa un subida di Afl. 41,3 miyon den e activo domestico neto, cual a worde partialmente mitiga pa un bahada di Afl. 14,7 miyon den e fluho neto di fondonan pa exterior. Consecuentemente, e reserva di divisa (excluyendo diferencianan den revaluacion di oro y reservanan internacional) a subi te na Afl. 1.527,1 miyon na final di Mei 2010, cual ta Afl. 67,4 miyon of 4,6 porciento mas cu e suma registra
den e luna corespondiente na 2009.
Den Juni, BCA a asisti gobierno cu e emicion di bononan riba e mercado local di respectivamente, Afl. 100,0 miyon den bononan di gobierno cu un duracion di 10 aña cu un rendimento anual di 5,5 porciento, y Afl. 80,0 miyon den bononan di gobierno cu un duracion di 15 aña cu un rendimento di 6,0 porciento.


text:
Tin potencial pa crecemento di turismo medico y turismo deportivo pa Aruba
Minister dr. Richard Visser riba Dia di Turismo:
ORANJESTAD (AAN): Diahuebs ultimo Aruba Tourism Authority (ATA) hunto cu partnernan den turismo a celebra Dia Mundial di Turismo, presentando e desaroyonan cu ATA y nos turismo ta pasando aden y plannan pa 2013.
Minister dr. Richard Visser a expresa cu el a keda impresiona pa e datonan presenta cual ta sali di e investigacion cu ATA ta haci awendia, hasta haciendo calculacionnan di cuanto e turista ta gasta na Aruba y na kico.
Como e mandatario encarga cu salubridad publico y deporte, Minister Dr. Richard Visser a remarca cu ATA ta concentrando riba e diversificacion di e mercadonan niche esaki sigur ta interesante pa cu e desaroyo di e mercadonan di turismo medico y turismo pa deporte. El a añadi cu e mercadonan aki tin potencial pa crece sigur.
Cu e establecimento di e clinica di oncologia pa medio di Baptist Health South Florida na IMSAN lo por spera turismo medico y esaki ta hendenan cu lo keda pa temporadanan largo, sigur si considera cu pashentnan lo bin pa rehabilita of hasta tuma kimoterapia of radioterapia, Minister Dr. Richard Visser a splica. E periodo cu nan lo bin Aruba lo por varia di poco siman pa algun luna y tambe e pashent no ta biaha pa cuido medico su so, pues lo e trece un of mas hende pa compañ’e.
Deporte como un mercado niche pa turismo tambe tin su potencial, Minister Visser a expresa. Entre otro mester considera e popularidad creciente di beach volleyball, beach tennis y Mixed Martial Arts (MMA), pero tambe e eventonan ya estableci y creciente manera golf – cu e Pro-Am cu ta worde organiza anualmente, Interpaso, Aruba Hi-Winds y e catamaran regatta.
E desaroyonan di mercadonan niche ta hunga un papel importante pa e “off season” o sea temporada abao, nan ta importante pa yuda yena e resto di aña y eynan e oportunidadnan ta pa salubridad y deporte, Minister Visser a splica. Aki tambe e mercado pa gruponan, manera e conferencianan PACO y Verslavingszorg ta hunga un rol y ta yuda den crece nos turismo, pasobra no ta solamente e participante ta bin Aruba di por ehempel Hulanda y paisnan Pan Americano, pero e ta trece tambe un of mas compañe cune pa bin disfruta di Aruba.
“Nos ta One Happy Island y nos hendenan mester accentua esey. Tin hopi caminda pa crece y nos producto, nos Aruba, ta nos hendenan, e ta e calidad di servicio cu nos ta duna, tambe e forma di trata e turista na Aruba,” Minister Visser a enfatisa. “Tur esey ta e experiencia cu nan tin na Aruba cu ta “bind” nan na Aruba y ta haci nan bolbe back na Aruba.
Minister dr. Richard Visser a conclui cu palabranan di elogio pa empleadonan di Aruba Tourism Authority y su colega, Minister di Turismo Otmar Oduber, kende a haci un tremendo trabao y a percura pa un bon crecemento di turismo y di e “Rev Par” den temponan dificil pa mundo y pa Caribe.


text:
Aruba ta haya cinco Facilidad Multifuncional moderno y sostenibel
Prome Minister Eman: Proyectonan ta cla pa cuminsa
ORANJESTAD(AAN): Proyecto di Facilidadnan Multifuncional ta yega den e fase destaho publico den menos di un luna di tempo. E diseñonan di e Facilidadnan Multifuncional pa Paradera, Noord y Savaneta ta cla. MFA of Facilidadnan Multifuncional ta e siguiente paso den loke awor aki ta conoci como un Hulpbestuurskantoor.
E ultimonan aki ta ofrece varios servicio di gobierno manera paga impuesto, awa, coriente y otro utilidadnan y recientemente a cuminsa tambe cu algun servicio di Censo. E Facilidadnan Multifuncional, banda di ofrece tur e servicionan cu Hulpbestuurskantoornan ta conoci p’e, ta bay ofrece tambe servicionan di entre otro di AZV, SVb y tambe lo tin lokaalnan pa biblioteca, duna les di musica, baile y tambe luga pa duna shownan cultural entre otro.
Den un conferencia di prensa diamars merdia, Prome Minister Mike Eman a cuminsa pa duna un bon descripcion di e meta tras di Facilidadnan Multifuncional. Durante di e conferencia di prensa Prome Minister a worde compaña pa coordinador di e proyecto MFA Omar Harms, arkitectonan di e tres diseñonan – Ivar Thijsen, Orlando Hoevertsz y Jouel Croes, como tambe di señora Anki Vrolijk kende ta encarga cu direccion di e diferente MFA-nan.
E motibo principal di e conferencia ta pasobra a yega na un otro momento importante den realisacion di e Facilidadnan Multifuncional, cual te cu awor ta worde referi como Hulpbestuurskantoor of Oficinanan Auxiliar di Gobierno. A cambia e concepto na e tempo moderno pero tambe pa cumpli cu e demanda y necesidad cu tin den cada districto. P’esey a tuma algun tempo prome cu e proyecto a yega e fase di destaho, pasobra a consulta extensivamente cu habitantenan riba loke nan ta desea cu un MFA den nan districto.
E cambio for di Oficina Auxiliar pa Edificionan MFA tabata necesario mirando cu miles di persona ta haci uzo di e servicionan cu ta worde brinda eyden y kier pa esakinan worde amplia. Pa crea algo moderno, Gabinete Mike Eman a pone e reto den man den arkitectonan hoben y dinamico, kendenan tin cierto lasonan tambe cu e districto. “Mi ta orguyoso di bisa cu tur e arkitectonan cu nos a haci uzo di nan ta Arubiano,” Prome Minister Eman a bisa e atardi aki.
E plannan di Gabinete Mike Eman y e deseo di e habitantenan, a trece cu n’e cu no semper por a amplia e edificionan existente, pa cual a trece un balansa ampliando dos di e edificionan existente di Gobierno y construyendo tres nobo y tur ta worde realisa como proyecto SOGA. Esaki tambe tabata importante ya cu poco-poco Gobierno ta logra baha e cantidad di edificionan cu ta huur for di mannan priva. E tres prome MFA-nan cu ta bay destaho publico ta: Paradera, Noord y Savaneta. Ta papia di edificionan cu tin entre 800 y 1100 meter cuadra na espacio. E MFA-nan ta bay ta edificionan eficiente cu energia y ta bay haci uzo di panelnan solar pa genera un parti importante di e energia necesario pa nan operacion diario.
Gobierno ta organizando maintanan di informacion pa tur contratista cu ta interesa pa entrega oferta pa construccion di un di e edificionan aki. E prome mainta di informacion ta diabierna awor, 28 di juni, di 10.30 di mainta pa 12’or di merdia na dr. Edward Cheung Center for Innovation cu ta situa riba Sasakiweg. E mainta di informacion aki ta importante, ya cu e arkitecto envolvi den e edificio MFA di Noord, Orlando Hoevertsz, ta bay ta presenta pa duna informacion detaya di e diseño. Contratistanan ta haya chens pa haci delaster pregunta cu nan por tin. E otro dos maintanan di informacion ta bay ta riba 1 (di MFA Paradera) y 4 di Juli (MFA Savaneta), na e mesun ora ylugar.


text:
Delegadonan di CATA a haya un chispa di Aruba Fashion Week
ORANJESTAD (AAN): Mirando e
hecho cu e biaha aki pa prome
biaha lo tin un actividad di
Aruba Fashion Week mas
laat den aña, y cu net e dianan
aki tin expertonan di agente
di viahe na Aruba pa
conferencia di CATA, a
dicidi pa crea un preview pa nan.
Renaissance Mall a worde converti den un hall festivo cu un catwalk fenomenal, pa asina duna e delegadonan djis un sabor chikito di loke ta bay socede na final di aña na Aruba. E resultado! Tur hende a gusta esaki.


text:
A menos ku tin algu diferente menshoná, e deklarashon “Creative Commons Zero” (CC0) riba kontenido di e website aki, ta aplikabel. Esaki ta enserá ku kualkier forma di uso di kontenido di e site aki ta permití, a menos ku serka of den un sekshon spesifiko (por ehèmpel un potrèt of un dokumento) tin indiká, ku riba e sekshon ei un eksepshon di derecho di propiedad literario ta aplikabel.
No ta obligatorio pa menshoná nomber ora ta usa kontenido di e website aki. Pero ora sita kualkier parti di e kontenido, no por krea e impreshon ku Gobiernu di Reino ta djis bai di akuerdo ku e mesun intenshon di e trabou dedusí.
Deklarashon Creative Commons Zero no ta modifiká e sigiente derechonan, pues nan ta keda na vigor:
- Derecho di patènt i derecho di marka.
- Derecho di otronan, o sea riba partinan di e website aki, esta riba e forma ku ta usa e website aki, tal manera e derecho di potrèt of e derecho di privasidat.


text:
Amor eterno endless love 2014 pelicula hd online
En fecha June - 12 - 2014
pelicula Amor eterno endless love 2014 hd online:
Solo aqui puedes Ver pelicula Amor eterno endless love 2014 Online, ver Amor eterno endless love 2014 online, pelicula Amor eterno endless love 2014 online, ver pelicula Amor eterno endless love 2014 subtitulada, pelicula Amor eterno endless love 2014 online gratis, Ver pelicula Amor eterno endless love 2014 online
Cuenta la historia de una chica privilegiada y de un chico carismatico entre quienes surge un deseo que se convierte en una temeraria historia de amor cuando sus padres intentan separarlos. Remake de Amor sin fin (1981) .
Amor eterno endless love 2014, Amor eterno endless love 2014 pelicula HD online, ver Pelicula Amor eterno endless love 2014 Español Online, Amor eterno endless love 2014 en Español Latino, Amor eterno endless love 2014 HD online, ver Amor eterno endless love 2014 en Español Castellano, ver Amor eterno endless love 2014 online español, Amor eterno endless love 2014 online español, mira en HD Amor eterno endless love 2014, Amor eterno endless love 2014 cine HD online, Amor eterno endless love 2014 castellano, Amor eterno endless love 2014 online latino HD, ver pelicula Amor eterno endless love 2014 online, ver Amor eterno endless love 2014 online HD, pelicula Amor eterno endless love 2014 online gratis, ver pelicula Amor eterno endless love 2014 subtitulada, pelicula Amor eterno endless love 2014 online gratis, descargar Amor eterno endless love 2014, Amor eterno endless love 2014 online, Amor eterno endless love 2014 sin cortes, mira Amor eterno endless love 2014 pelicula, ver Amor eterno endless love 2014 online gratis, ver Amor eterno endless love 2014 latino, ver Amor eterno endless love 2014 español, pelicula en linea Amor eterno endless love 2014, Amor eterno endless love 2014 online, ver Amor eterno endless love 2014 online, ver gratis Amor eterno endless love 2014 online, ver gratis Amor eterno endless love 2014, bajar Amor eterno endless love 2014 latino, ver gratis online Amor eterno endless love 2014, bajar Amor eterno endless love 2014, Amor eterno endless love 2014 español latino, peliculas online hd, Amor eterno endless love 2014 en vk online Peliculas online, ver Peliculas Online, Peliculas Online Subtituladas, Watch Movies online Free, Peliculas en Español, peliculas gratis, ver peliculas en formato HD gratis.


text:
Un premio pa tram no por camufla e disgusto den nos centro di ciudad
Parlamentario mr. Xiomara Ruiz-Maduro:
ORANJESAD (AAN): E siman tras di lomba a tuma nota cu Minister Eman a recibi premio na New York pa e tram di Oranjestad. E premio a worde otrorga na e compania di ingenieria cu a traha e tram y na su turno e compania aki a otorga e reconocimento na Aruba den man di Minister Eman. Un show bunita cu no por camufla e disgusto cu e tram aki trece pa centro di nos ciudad.
For di comienso di ehecucion di e proyecto di tram esaki a trece un sabor amargo cune. Nos Caya Betico Croes a keda lunanan bou di un stof insoportabel cu a core cu bishitante, a dania mercancia y a afecta salud di esnan cu ta labora den e caya principal aki. Benta a bay atras considerablemente cu e consecuencia cu hopi pacus a haya nan ta sera nan porta.
E ponemento di rails pa e tram aki tambe a bira un odisea cu a costa nos Pueblo un dineral ya cu na dos ocacion mester a haci cambionan como cu a bestel rails robes. Un error cu a costa nos Pais miyones di Florin pero cu te ainda no a keda resolvi. Awe ainda e tram no por bira na Plaza Nicky Habibe ya cu te ainda e railsnan no ta corecto poni eynan.
E tram aki sigur a trece un disgusto pa e automobilistanan cu a worde confronta cu un cambio drastico di trafico den centro di nos cuidad. Un cambio cu no a mehora sino a empeora e fluho di trafico rond di nos Caya Betico Croes.
Sinembargo e disgusto di mas grandi ta cu e tram no a trece e beneficio anhela pa e comerciantenan den Caya Betico Croes. E turistanan cu ta subi e tram ta djies tuma un joyride y no ta baha na cantidad den e caya principal aki pa haci compra na monton. Esaki ta haci dolor sigur na e comerciantenan cu a soporta tanto durante 3 aña largo y cu hasta a inverti den drecha fachada di nan tienda pa por ta mas atractivo pa e turista cu lo yega cu tram. Pero e turista aki no a yega den grandi manera cu nos Minister Eman a priminti y awor e comerciantenan aki tambe mester mira e turista pasa bay den tram.
Ta bunita berdad cu nos Pais ta recibi un premio pa e tram di Oranjestad, pero tur e show aki no por camufla y tampoco kita e disgusto cu tin den centro di nos cuidad.


text:
Martinik
Martinique na franses, den boka di e pueblo kriyoyo Matnik, ta un isla den mar Karibe, 700 kilometro sud-este di republica Domicana. E ta keda suit di Dominica I Nort si Saint Lucia I ta forma parti di islanan ariba di antianan chiki. Sifranan di prome di yanuari 2007 ta mustra ku Martinique entretantu tin 401.000 habitante. Martinique ta un departamentu Franses. E asina yama Departement d’outremere (DOM). E Kapital di Martinique ta Fort-de-France. Departamentu Martinique huntu ku Departamentu Guadeloupe ta forma Antia Franses. Dominica I St.Lucia antes tambe tabata franses pero despues a bira ingles. Martinique ta parti den kuater destrikto: Fort-de-France, Marin, Saint-Pierre I La Trinité.
Kontenido
Geografia[editá | edit source]
E superficie Total di Martinik ta 1102 km². Martinik ta di Nortwest pa suitoost aproximadamente 60 km largu. Esaki ta ongeveer meskos largu ku Kòrsou pero mas hanchu. E punta di mas haltu ta Mont Pelée ( 1397m)
Historia[editá | edit source]
Den kuminsamentu tabata biba Arowak na Martinik ku tabata yama Madinina. Madinina ta nifika; isla di flor. Den boka di pueblo; Madiana; iles des fleurs. E nomber ta papia pa su mes ta un isla tur na flor. E Arowaknan a biba mask u 2000 anja. Despues a bin e indjannan Carib. Na anja 1502, 15 di juni, Cristobal Colon a deskrubi Martinik I na anja 1635 fransesnan a kolonisa Martinik. E prome ciudad tabata Saint-Pierre. Den kurso di anjanan tabatin hopi batayana entre francia I inglaterra pa e isla pero na final Francia a keda ku isla. Na anja 1902, 8 di mei, tatin un gran erupshon di e volkano Mont Pelée ku a mata no menos ku 30.000 hende.
Demografia[editá | edit source]
Évolushon di e demografia entre 1961 I 2003 (cifranan di FAO, 2005). Populashon den miles di habitante. Finalmente na 2007 Martinik tabata konta 401.000 persona
E gran mayoria 90% di e poblashon ta desende di Afrika of ta un meskla di Afrikano-Europeo I Hindu. Esakinan ta esnan asina yama Creoles.(Kriyoyonan) Un menoria di 5% ta di origen Europeo. Hopi di nan ta di Francia. Esnan asina yama Békés. E sobra 5% ta konsisti di Hindu, Chines I hendenan di Medio Oriente.
Siudatnan[editá | edit source]
E suidatnan principal di Martinik ta : Fort de France (95000 hab), Le Lamentin (40 000 hab), Le Robert (25 000 hab), Schoelcher, Sainte-Marie, I le François.
Aki un lista di 34 municipio di Martinik :
- Sentro
- Fort-de-France (préfecture)
- Saint-Joseph
- Le Lamentin
- Schœlcher
- Nord atlantique
- Grand'Rivière
- Macouba
- Basse-Pointe
- Le Lorrain
- Marigot
- Sainte-Marie
- La Trinité (sous-préfecture)
- Le Robert
- Le Gros-Morne
- Ajoupa-Bouillon
- Nord caraïbe
- Le Morne-Rouge
- Le Prêcheur
- Saint-Pierre (sous-préfecture)
- Le Carbet
- Bellefontaine
- Case-Pilote
- Fonds-Saint-Denis
- Le Morne-Vert
- Suit
- Rivière-Salée
- Les Anses d'Arlet
- Le Diamant
- Sainte-Luce
- Le Marin (sous-préfecture)
- Sainte-Anne
- Les Trois-Îlets
- Le François
- Le Vauclin
- Ducos
- Rivière-Pilote
- Saint-Esprit


text:
RIBA CAMINDA PA NATURAL BRIDGE PAREHA TURISTA A BIRA VICTIMA DI ATRACO, PERO E TURISTA A LUCHA CONTRA E ATRACADOR Y A NOTA E NUMBER DI AUTO
Diamars merdia a drenta informe di cu riba e caminda pa bay Natural Bridge un pareha a ser ataca y atraca, mesora a dirigi un patruya na e sitio. Na yegada di e patruya na e sitio nan a topa cu e pareha turista cu a declara di a caba di ser ataca y atraca, pero e pareha turista a resisti y a lucha cu e atracador pero asina mes ela logra di bay cu algun pertenencia y a huy bay den un auto cual polis a ser notifica di e number. Varios patruya tanto den auto como riba brommer a bay na diferente sitio en busca di e atracador. Ora a controla e number di auto esaki a responde na un adres na Cumana un patruya a bay na e adres ey pero e auto no tabata tey, pero si e doño cual a bisa cu un persona latino a huur e auto for di dje y cu probablemente e lo ta kedando na Hotel Victoria ademas e doño di auto a duna e mesun descripcion di cu e pareha turista a duna di e sospechoso. Mesora varios patruya abay na e sitio pero ni e auto ni e sospechoso tabata na e sitio. Pero mas den anochi si e sospechoso a regresa y polisnan atento na e sitio a core detene y a confisca tambe e vehiculo. Asina polis a resolve e caso mesora danki na e actuacion rapido di polisnan. Cuerpo Policial Bon Trabao PABIEN!


text:
Riba actuacion di e amigonan, e Abogado no kier haci ningun comentario pa no specula
ORANJESTAD (AAN): Pa loke ta e sucedido mes den e caso di Gusto Bar, e Abogado mr Chris Lejuez a bisa cu su cliente no ta papia mucho, pasobra e tambe a keda afecta cu tin un persona a perde su bida pero cu e sucedido tin consecuencia p’e y lo afecta esnan rond di dje tambe.
E hecho, e por a compronde, a sosode ora cu e luga tabata cerando su portanan. Mester saca tur hende pa evita cu e luga wordo haya habri despues di e ora di cierre legal. E discusion a surgi ora cu un grupo, entre nan e victima, a bolbe despues cu nan a wordo saca pa cera e luga.
For di Fiscal e Abogado a compronde, cu e famia no tabata kier pa haci autopsia. E motibo tabata cu nan religion no ta permiti pa habri e curpa despues cu e persona a fayece caba. Sinembargo e Patologo di su banda a bisa, cu e informacionnan cu e ta dispone di dje tabata suficiente caba pa determina e causa di e fayecimento.
No tabata necesario autopsia. Solamente el a haci un lijkschouwing, evidencianan visibel, combina cu e datonan cu a ricibi for di un CT-scan haci ora cu el a yega hospital. Basa riba esaki tambe e Fiscal no a haya necesario pa sigui insisti riba un autopsia.
E abogado no por a duna opinion ainda riba e version cu e amigonan tambe a laga e victima cay y a haya un sla fuerte den e caida aki cu por tabatin consecuencia. Loke si e sa cu den e procesverbaal di e caso ta para cu su amigonan a pone sinta den auto dilanti y cu dado momento e kier a mustra di kier vomita, pa cual a habri e porta y aki el a cay dal su cabes fuertemente.
Esaki a sosode ora cu Polis tabata na e sitio y un di e agentenan a pone esaki den e PV cu “el a dal su cabes hopi duro”. Riba actuacion di e amigonan, e Abogado no kier haci ningun comentario pa no specula. Si el a recorda un caso caminda un chauffeur a dal un persona cu auto y a esaki a cay otro banda unda cu el a wordo alcansa atrobe. Huez a haya cu e ta responsabel pa ambos lesionnan.


text:
September 17, 2012 / Lokal
...Willems, ABVO: Nan tin 12 aña ta warda...
Segun Alcides Cova (STGK), mester sostené kontratistanan lokal...
....paga tinu...
...Atrobe miembronan mes no a yega...
ORGANISASHONNAN OTROBANDA KU AKSHON FIRMA KONTRA KAMBIO TERENO AMSTEL
“TIM DI KAMBIO” PA DIREKTIVA SITEK A PRESENTA PLAN DI TRABOU
...Ainda no por determiná kousa di morto...
COPDA ta insistí ku mester hala pèrmit aden:
Despues di a logra libertat: MINISTERIO PUBLIKO TA PERSISTI PA PERSIGUISHON KONTRA SIEGFRIED Akusashon ta poseshon di arma di kandela
Di akuerdo ku análisis hasí pa dr. Rene Rosalia....
© 2013-15 Extra - Notisia di Korsou


text:
Na dos ocasion MEP a nenga sosten na trahadornan di e refineria
Parlamentario señora Lorna C. Jansen-Varlack
ORANJESTAD(AAN): Siman pasa parlamentarionan di MEP (incluso Booshi Wever) tabata presente na e marcha di e trahadornan di Valero pa oficina di Gobierno.
E miembronan di oposicion a hustifica nan presencia como “sosten” na e grupo di mas of menos 50 trahador cu ainda no a yega na un acuerdo satisfactorio cu nan doño di trabao.
Den un articulo, e ex-miembro di MEP, sr. Booshi Wever a vocifera cu e declaracion di Prome Minister Mike Eman na e trahadornan, cu nan por conta cu’ne, no lo ta sincero.
E expresion di e ex-miembro di MEP y actual miembro independiente di parlamento a zona hopi straño pa masha hopi hende.
E motibo ta cu apenas 5 aña pasa e mesun politico aki, e tempo ey minister den e Gobierno di MEP y e “principe heredero” a sostene e pensamento cu mester a introduci BBO pa haya mas placa.
Apesar di tur conseho cu e introduccion di BBO lo ta un mal idea pa pueblo di Aruba y cu e tabata un mal forma pa haya placa di e poco companianan cu ta exporta un of otro producto di Aruba.
Apesar di tur esey e Gobierno di MEP a causa cu e refineria a manda e contratistanan cas y tabata na punto pa dal e portanan di refineria cera. E tempo ey si, ni sr. Booshi Wever, ni e actual lider di e partido di MEP, no a bay sostene e trahadornan.
Nan no a ni purba haci algo pa tur e trahadornan cu a perde nan trabao. Ni un minister di e Gobierno di MEP a papia cu e trahadornan y sinceramente a wak nan den nan wowo y bisa nan: “conta cu nos”.
Awe si nan ta purba desacredita tur loke a sosode desde September 2009 pa habri e refineria y duna e trahadornan nan trabao back. E miembronan di MEP y MEP plus di berdad ta purba haci tur cos posibel pa kita e mancha mahos cu nan mes a pone riba nan mes door di abuso di poder, goloseria, trapamento riba tur ley cu tin y enrikece nan mes a costo di pueblo, nan no ta perde pa gana.
Nan presencia na e marcha di e trahadornan y nan declaracionnan riba e refineria ta djis un ehempel mas di esey.
E declaracion di Ministro Presidente Mike Eman na e trahadornan cu nan po “conta cu’ne” ta referi na tur loke e mes y su Gobierno a haci desde September 2009 pa logra tene e refineria habri despues cu negacionnan cu Gobierno a mal pega y cu e futuro existencia di e refineria tabata hopi scur.
MEP a bay para banda di e trahadornan e tempo ey? Gobierno di AVP no a laga ningun posibilidad y oportunidad pa logra habri e refineria atrobe. Henter e fraccion di MEP (incluso sr. Booshi Wever) a vota contra y e lider actual di MEP a bandona sala di parlamento. Fraccion di MEP a nenga rotundamente pa sostene e trahadornan . Nan a nenga di pone fin na e dolor di e trahadornan y nan famia cu tabata sin trabao y sostene e plan pa habri e refineria! E tempo ey nan NO a duna sosten na e trahadornan. E trahadornan no por a conta cu MEP. Na dos ocasion MEP y sr. Booshi Wever a bira lomba pa e trahadornan. Dos biaha a nenga di duna sosten na e trahadornan pa haya nan trabao back, pero awe e mesun hendenan cu a casi causa e cierre di e refineria ta pretende di ta sostene e trahadornan awor. Den palabra simpel esaki yama hipocresia. Ta hende cu a comete erornan grandi cu pueblo, pero no tin e caracter pa reconoce esey, ta purba di sconde tras di palabranan bunita y spera cu pueblo a lubida kico nan a haci. Disculpa nos, pueblo NO a lubida,


text:
July 27, 2012 / Front Page
Lokal
Segun fiskal Schoop a pidi antesedensia na Bèlgika MAMA DI OHOCHI MORTO TA SUHETO DI INVESTIGASHON I NO SOSPECHOSO Prensa belgo a revelá ku e mama su promé yu tambe a muri GASOLIN TA BAHA DJALUNA AWOR KU 19 SEN
Relashoná ku kumpramentu di graf
...relashoná ku e karta di su ekselensia gobernador ku a kai den EXTRA su brivenbùs...
Aruba
Segun Minister Otmar Oduber
Den e Bembe
Djadumingu awor na Esperamos Supermarket
... Oswildwina i Oswin den ...
© 2013-15 Extra - Notisia di Korsou


text:
Aña pasa Prome Minister Eman y Team BoBario a bishita e veld y a participa den reunion cu habitantenan di e bario. Un di e aspectonan cu a bini dilanti ta e deseo pa haya un looppad rond di Veld di Universal pa e habitantenan por cana y di e forma aki mantene nan mes saludabel. Aworaki caba tin basta persona ta cana den e area ey, pero un looppad lo facilita e deporte sano aki.
Prome Minister Eman y su Team a papia cu companianan di construccion pa mira si nan por colabora cu construccion di e walkway y sin ningun problema nan a bay di acuerdo.
Diahuebs ultimo Prome Minister Eman a pasa bishita e veld di Universal y a keda satisfecho cu e trabounan cu a cuminsa y a expresa su gradicimento na e companianan pa nan colaboracion cu Gobierno pero principalmente cu e habitantenan di Pos Chiquito y Sabana Basora.
Na e sitio tabata Luis Muñoz di Arubaanse Wegenbouw, kende tabata trahando riba e banchi unda despues e klinkernan ta bay wordo poni. E ta spera cu pa otro siman e lo ta cla cu e trabou di banchi, pa e otro compania cuminsa cu ponemento di klinkers.
Den e reunion cu Prome Minister y Team di BoBario cu e habitantenan, a keda expresa principalmente e deterioro di e veld di e bario, di Univesal, pa cual no por tene actividad mas eynan, no tabatin net ni palo di gol. Gobierno mes no tin tur recurso pa yuda e veldnan di bala, pero ta haya cooperacion di e companianan cu ta envolvi den hopi di e proyectonan di Gobierno cu ta den ehecucion. Team BoBario a logra haya cooperacion di Arubaanse Wegenbouw cu ta pone e banchinan rond di e veld; MNO Vervat ta encarga pa pone e fundeshi, mientras cu ATCO ta pone e klinkernan disponibel.
Ademas di esaki, ya caba Gobierno a drecha e veld, nivel'e, ya cu e tabata basta deteriora, a pone e pal’i gol y a logra cende e luznan cu ta haci posibel cu training por tuma luga den oranan di anochi tambe. Awor ta trahando pa logra haya tribuna y backstop, pa por bisa cu e veld ta completamente cla pa cuminsa organisa torneonan.
"Di e manera aki un otro veld cu a bay atras, ta bin bek den funcion. Durante añanan cu a pasa tabatin hopi atencion riba algun stadion grandi, cu tin nan merito, pero veldnan chikito manera Calabas, Arsenal, Universal, La Fama, Unistars, no a haya e atencion cu nan merece. Un veld cu a yuda tambe tabata den Ayo. Ta mira cu den e barionan tin un necesidad pa veldnan chikito caminda e habitantenan por yega facil pa practica deporte. Stadionnan grandi ta importante pero no a costo di e veldnan di bario," e Prome Mandatario a comenta. El a agrega cu awor ta recuperando atencion pa e veldnan aki y ta duna mucha y famianan un miho oportunidad pa recreo mas positivo den e barionan.
Merco Quandt y Rido Vermeulen, kende ta personanan hopi liga cu e club y cu amor pa e organisacion Universal a expresa alegria grandi di mira un cambio di atencion pa cu e veldnan chikito den bario, principalmente e vision cu Minister Presidente y Minister di Deporte cu tin pa deporte na Aruba.
Aña pasa a firma un protocol masha importante cu organisacionnan deportivo y social (Aruba cu Deporte na Pecho) relaciona cu e descuento di 50% riba e prome 1000 kilowatt uur di coriente uza.
Construccion di un ‘looppad’ rond veld Universal a cuminsaGobierno di Aruba
- Monday, Jan 14th, 2013 00:33 UTC | Comment Article
ORANJESTAD -- Aña a habri cu hopi desaroyo riba veld di Universal den pueblo di Pos Chiquito.
Aña pasa Prome Minister Eman y Team BoBario a bishita e veld y a participa den reunion cu habitantenan di e bario. Un di e aspectonan cu a bini dilanti ta e deseo pa haya un looppad rond di Veld di Universal pa e habitantenan por cana y di e forma aki mantene nan mes saludabel. Aworaki caba tin basta persona ta cana den e area ey, pero un looppad lo facilita e deporte sano aki.
- Social Limin':
- Comment Article
- ♦
- Rate Article
- ♦
- Social Share Article
- ♦
- eMail Article
LIKE Caribseek News on Facebook to participate to WIN an iPad.
Comment Article: Share Your Thoughts On This Article With Us
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
San Nicolas lo ta e centro di atencion pa activacion di e di tres pilar economico
Minister Mike de Meza:
ORANJESTAD (AAN): “E establecimento di un zona economico na San Nicolas ta algo grandi pa San Nicolas. E ta haci San Nicolas mas atractivo pa nos turistanan y hendenan cu ta biba pabao, pero tambe ta ofrece mas oportunidad pa inversionistanan inverti den San Nicolas. Cu esaki e Zona Economico di San Nicolas ta complementa e Green Corridor”, asina Minister Ing. Mike de Meza ta comenta.
Zonanan economico special ta terenonan grandi cu ta worde considera practicamente ciudadnan riba nan mes. Riba e terenonan aki tur tipo di actividad industrial, como tambe di servicio, por tuma luga cu ta dirigi na e mercado local, como tambe na e mercado internacional. Nan ta ofrece un gran diversidad di beneficio cu ta varia di facilidadnan di belasting, pa facilidadnan riba tereno di legislacion. E zona special na San Nicolas ta ofrece solamente beneficionan fiscal.
Minister di Finanzas, Comunicacion, Utilidad y Energia, Ing. Mike de Meza ta comparti aki algun di e beneficionan fiscal mas importante cu ta inclui den e documentonan cu a worde firma diabierna, dia 21 di juni 2013.
Inversionistanan cu ta establece nan negoshi den e zona economico special na San Nicolas lo paga un tarifa di 15% di winstbelasting riba actividadnan dirigi na e mercado local y 10% di winstbelasting riba actividadnan dirigi riba exportacion y benta na nos hotelnan. Pa hotelnan tin ademas di esaki algun condicion special.
Den caso di proyectonan sostenibel, locual ta por ehempel e caso di produccion di cuminda, si esaki ta dirigi na e mercado local, ta posibel pa aplica pa un tarifa di winstbelasting di 2%.
Negoshinan den e zona aki tampoco lo worde cobra impuesto riba dividendo y ta beneficia di un descuento adicional di 10% riba tur inversion den recursonan pa e negoshi (investeringsaftrek), sea si esaki ta worde cumpra na Aruba mes of den exterior.
E zona economico nobo, cual a worde desaroya specialmente pa San Nicolas ta bay den funcion riba dialuna dia 1 di juli, 2013, segun Minister De Meza. Ya tin hopi comerciante cu a mustra interes pa establece nan negoshi na San Nicolas, pa haci uzo di e beneficionan hopi atractivo cual a worde anuncia pa Minister Mike de Meza hunto cu su colega Prome Minister Mike Eman siman pasa.
E inversionnan sigur lo contribui grandemente na e desaroyo economico di San Nicolas, e mandatario a conclui bisando.


text:
August 18, 2014 / Lokal
...Billy Jonckheer...
Ministerio Públiko satisfecho: PUEBLO DI KÒRSOU A REAKSHONÁ BON RIBA KAMPAÑA “TA BASTA AWOR” Ta bisto ku komunidat ke biba den un Kòrsou “safe” i sigur
Gobièrnunan no ta kumpliendo ku palabrashon.... KLINIKA TAAMS DEN PROBLEMA SERIO ATROBE!! ...A stòp di tuma pashèntnan ku tin di keda interná...
...E temporada haltu aki lo tin mas vuelo i mas krusero...
...Kuminsando novèmber 2014 gobièrnu mester informá Parlamento kada kuartal...
SABOTAHE NA DEPARTAMENTU DI IT DI DUANA A KOSTA GOBIERNU HOPI PLAKA
Situashon den Kuerpo di Duana mester di atenshon:
© 2013-15 Extra - Notisia di Korsou


text:
Coca-Cola
Coca-Cola ta un marca cola. E refresco aki ta traha pa The Coca-Cola Company y bo ta hay'e mundialmente. For di 1893 "Coca-Cola" ta un marca di negoshi registra.
Kontenido
Historia[editá | edit source]
John Pemberton, boticario, a saca Coca-Cola na 1886. E bebida aki a desaroya como un bebida alternativo no-alcohol bendi pa e unidadnan di imitation alcoholico di Vin Mariani. E tawata bendi den pochi cu sirop cu bo tin bruh'e cu awa. Na dado momento un bartender a haya idea pa bruh'e cu awa di gas cu nos conoce coca-cola awe.
E idea pa yama e "Coca-Cola" a bin di su compañe di negoshante Frank Robinson. E letter di ola riba e producto tambe ta di Robinson. E logo, e boter y e bebida ta forma hunto e strategia di marketing danki na Coca-Cola cu ta un marca conoci rond mundo.
E prome fabrica di Coca-Cola tawata 1894 na Vicksburg, Mississippi. Na cuminsamento Coca-Cola por a cumpra riba garoshi na canto di caminda, asina yama Nickel cu ta otro palabra pa placa si 5 dollarcent. Asina lihe el a bira conoci rond Merca y mundialmente tambe.
Actualmente bo por cumpra Coca-Cola tur caminda, di e barionan rico di Los Angeles, te cu e barionan pober di Thailand. E ta wordo mira mas tanto como simbolo di Merca. E prijs, durante tempo, a bay cambiando hopi cu bo por a cumpr'e pa 5 cent. Awo e ta costa mas of menos 1 dollar/euro.
Boter[editá | edit source]
E diseño original famoso di e botr'i Coca-Cola ta specifica reconocibel den colo scur y ora e kibra tambe. E forma di e boter ta traha di e forma di e berdura di mata di coca.
E ingrediente di coca (noot di coca y coca) no a duna hopi "inspiracion", di manera cu el a haya un plachi di e mata di coca den e buki di Encyclopædia Britannica, cu tawatin e forma y e curvanan corecto. Na 1915 e boter a wordo diseña pa Earl R. Dean, suplado di glas, y na aña 1915 el a haya un patent. E botr'i Coca-Cola tun forma reconocibel registra como marca na 1960. Na 1955 e boternan a bay na benta pa prome bes.
Nan a pone riba e bleki e logo tambe. E rabo cu tawata bay rond di e boter tawata un boog y awo el a haya un forma di un glas.
Ingrediente[editá | edit source]
E nomber di Coca-Cola ta bin di mata di coca pa stimula e efecto noot di coca pa smaak. E nomber componi di Coca Cola ta un secreto, e ta consisti di:
- carbonat di hidrogeno
- Fructose (sucu di fruta) of sacharose (tabla di sucu) pa hacie zoet
- Fosforzuur E338
- Caramel pa colo
- cafeina
- gom arabiga
- noot di kola, nan ta fuente importante pa cafeina.[1][2] For di 1905 e cafeina a wordo reduci. E contenido di cafeina ta awo nificativamente menos cu koffie y te. Ta sisti un variedad completo sin cafeina.
- mata di coca, e ta wordo uza di mata di coca Peruano despues di extraccion di cocaina.[2][3] Pa e compania di, The Coca-Cola Company, ta un exepcion di haci negoshi riba prohibacion di negoshi di Nacion Uni pa e matanan di coca.[4] E cocaina extrai ta wordo bendi pa uzo di anestesico local pa docto di HNG (horea, nanishi, garganta: otorinolaringologia). Aunke nan a laga sa riba nan website cu nan a decocainisa e mata di coca, a nenga di bosifera ora di puntra e decocainasimento di mata di coca den Coca-Cola.[5]. [4][6] Te 1905 no a decocainisa e matanan y a contente cocaina den e Coca-Cola. Pemberton a tuma e idea aki di e bebida Frances, Vin Mariani, cu tawata contente extracto-coca.
- 7x, tambe yama 'contenido secreto'. Niun hende, cu exepcion di un grupo di hende, sa cua contendo tin. Ta bisa cu esaki ta e motibo hopi otro bebida di coca e smaak di Coca-Cola no por iguala.
Coca-Cola ta masha zuur cu un balor di PH mas of menos di 2.6.[7] Door di añadi sucu ta wordo haci solamente pa hende smaak e.
Na 2007 a bende na Estados Unidos y Belgica Diet Coke Plus (na Belgica: Coca Cola Light Plus) un variante di bebida light, unda tin vitamina (Niacine, B6, B12) y mineral (zink en magnesium) .
Mito over Coca-Cola[editá | edit source]
Tocante mito di Coca-Cola tin masha storia mes, specialmente esun di leyenda urbano. Un di nan ta:
- Coca-Cola ta kita mancha di paña (tambe mancha di sanger);
- Coca-Cola ta haci cabey scur bira blond;
- Coca-Cola Light (pa otro pais Diet Coke) ta un remedi soberano contra diarea y biramento di stoma;
- Tawatin un homber den un fabrica cu a cay den un ketel y ta bisa cu a haya su djente, el a disolve completamente.
- Coca-Cola a wordo añadi cu aspirina cu ta un afrodisiacum masha sterki mes. E ta asina fuerte esun cu consumie miho prome lo bay cama. Segun otro version, cu no ta combinacion di afrodisiacum , sino ora bo consumie e ta haci bo loco y hyperactivo.
- Cu Coca-Cola a saca idea di e homber di Pasco (naturalmente e tawata sisti pa hopi tempo, pero Coca-Cola ta responsabel di su forma actual y colo di paña)
- Solamente cinco lider di e compania conoce e formula di e sirop, anto e chens cu mes tempo nan por muri, ta p'esey nan no por ta hunto den un auto of avion.
E serie di television MythBusters a investiga e prome aña e cantidad di mito riba trahament'i Coca-Cola, cu resultado hopi pret.
Sorto di Coca-Cola[editá | edit source]
Otro link[editá | edit source]
Lista di fuente[editá | edit source]
- ↑ Template:EnExtracten van de kolanoot worden gebruikt in de geheime recepten van de Coca-Coladrank, vooral vanwege het hoge cafeïnegehalte; bron: Mary Bellis, The History of Coca Cola
- ↑ 2.0 2.1 Template:NlOp de website van Coca-cola (onder "Gezondheid" → "Zit er cocaïne in Coca-Cola?") wordt vermeld dat "één van de basisingrediënten van Coca-Cola wordt gemaakt uit Zuid-Amerikaanse cocabladeren, maar dit zijn bladeren die zó behandeld zijn dat ze geen cocaïne bevatten. Het tweede basisingrediënt wordt verkregen uit de Afrikaanse kolanoot die cafeïne bevat."
- ↑ Template:EnVolgens een artikel uit 2004 in The Washington Times koopt een bedrijf in Maywood, New Jersey circa 100 ton gedroogde Peruaanse cocabladeren per jaar voor The Coca-Cola Company. Een citaat uit dit artikel: "Coke dropped cocaine from its recipe around 1900, but the secret formula still calls for a cocaine-free coca extract produced at a Stepan Co. factory in Maywood, New Jersey. Stepan buys about 100 metric tons of dried Peruvian coca leaves each year, said Marco Castillo, spokesman for Peru's state-owned National Coca Co.". Bron: Benson, Drew (19 April 2004), "Coca kick in drinks spurs export fears", The Washington Times.
- ↑ 4.0 4.1 Template:EnDe Boliviaanse president Evo Morales heeft zich (in een campagne voor opheffing van het VN-handelsverbod in cocabladeren) beklaagd over het feit dat het gebruik van cocabladeren alleen voor The Coca-Cola Company legaal is, maar niet voor andere consumenten- en medicinale doeleinden. Letterlijk: "Why, he demanded, is it "legal for Coca-Cola" but not other consumer or medicinal uses?" Bron: Langman, Jimmy (October 30, 2006), "Just Say Coca", Newsweek on MSNBC.com. Ook in dit Newsweek-artikel wordt gerefereerd aan Enaco, het staatsbedrijf voor de productie van cocabladeren, dat cocabladeren als smaakstof verkoopt aan The Coca-Cola Company. Er wordt in dit artikel gesteld dat voor The Coca-Cola Company een uitzondering is onderhandeld op het VN-handelsverbod op de handel in cocabladeren.
- ↑ Template:EnThe New York Times. Vrijdag 1 juli 1988. Clifford D. May - How Coca-Cola Obtains Its Coca Volgens dit artikel nam de "Stepan Company" in Maywood, New Jersey aan het eind van de jaren '80 588 ton cocabladeren af voor The Coca-Cola Company. De geëxtraheerde cocaïne wordt doorverkocht aan Mallinckrodt Inc, die het verwerkt in farmaceutsche producten
- ↑ Template:EnCeaser, Mike (1 February 2006), Colombian farmers launch Coke rivals, Nasa Indian territory, Colombia: BBC News
- ↑ What is the pH of Coca-cola? TULARC chemistry FAQ.
- ↑ Template:Voetnoot web
- ↑ Template:Voetnoot web


text:
Poesia ritmiko
Nos lenga, Papiamentu, ta un di e efectonan positivo di sklabítut na e islanan abou di Antia Hulandes. Un lenga den kual entreotro e patronchi di tono ta forma e binkulo ku Afrika. Ademas di esei e ta pone ku e poesia ritmiko, ku for di komienso di siglo binti ta wòrdu praktika den Karibe, ta haña mas forsa. E genero di poesia aki ta purba imitá e instrument di persíkushon Afrikano. Asinaki e desendientenan di e katibunan di tur dos Amerikanan tabata expresa nan doló, humiliashon y tambe nan alegria. Ehemplo di un poesia ritmiko hopi konosí ta "E patu" di Elis Juliana.


text:
Biblioteka Públiko Kòrsou
Biblioteka Públiko Kòrsou a keda instituí na aña 1922 komo parti di e servisio di “Enseñansa i Kultura”. E kolekshon tabata konsistí e tempu ei di kolekshonnan di diferente biblioteka chikitu riba e isla i di donashonnan i kolekshonnan lokal privá. Promé ku Biblioteka a bira un servisio riba su mes na aña 1973, ya kaba na 1945 nos tabata ubiká den un edifisio separá. E edifisio aki tabata konosí den boka di pueblo komo “Leeszaal di Pietermaai”. Algun departamento, manera entre otro Biblioteka Hubenil, a keda ubiká na Brionplein Otrobanda. Na aña 1988 tur nos servisionan di Pietermaai i Otrobanda a muda pa nos edifisio nobo na Skalo, un edifisio muchu mas grandi ku a pèrmití nos ekspandé nos servisionan. Na desèmber 1997 Biblioteka Públiko a transformá di servisio di gobièrnu pa un fundashon. Te ku awor nos ta e úniko biblioteka públiko di Kòrsou.
Mishon[editá | edit source]
E mishon di Fundashon Biblioteka Públiko Kòrsou ta pa informá, den e sentido mas amplio di palabra, personanan i organisashonnan. Pa logra esaki FBPK ta stimulá aktivamente aksesibilidat na informashon lokal i general. Nos meta ta pa ofresé e informashon aki segun nesesidatnan i posibilidatnan di nos diferente gruponan di enfoke. Ademas di esaki, nos biblioteka mester ehersé un funshon kultural, edukativo, rekreativo i sosial di sumo importansia.
Vishon[editá | edit source]
Biblioteka Públiko ke ta e sentro di informashon di mas avansá na Kòrsou. Nos ta boga pa nos ta e instituto sentral na Kòrsou pa buska, elaborá, warda i duna informashon pa medio di tur sorto di medionan di komunikashon,ku asento riba servisio na kliente, trabou na midí i efisiensia. Nos ta trata di hasi esaki dor di:
- Stimulá uzo di informashon
- Duna informashon
- Kontribuí na formashon kultural i sosial
- Mantené nos kolekshon nashonal
Banda di e motibunan ariba menshoná nos ta trata di hasi esaki dor di ta un biblioteka aksesibel, den tur sentido di palabra pa un i tur, pasombra nos ta kere ku un sentro di informashon mester ta públiko.
Bishita nan wepsait: http://www.curacaopubliclibrary.an/papiamentu/index.html


text:
Archivo di e Categoria ‘Evenemento’
Minister Otmar Oduber a anuncia oficialmente
ORANJESTAD (AAN): Dialuna mainta Minister Otmar Oduber hunto cu su colega Mike de Meza a informa pueblo di Aruba a traves di prensa, e gran noticia pa San Nicolas. Otro luna lo firma cu e compania hotelero Bahia Principe un Memorandum of Understanding (MOU) pa e construccion di un resort pariba di nos isla.
Minister Oduber a indica cu despues di 7 luna di negociacion y conversacionnan cu a tuma lugar cu e grupo di Bahia Principe cu a culmina siman pasa na Republica Dominicana, “awe nos por anuncia oficialmente cu dia 2 di october venidero, lo ta na Aruba e Presidente y propietario di Hotel bahia Principe, Sr. Pablo Piñero, caminda cu hunto cu Gobierno di Aruba lo firma un MOU pa por cuminsa desaroya Sero Colorado na februari venidero (2015), pa na october di 2016 haci apertura di e liña principal di Bahia Principe, Don Pablo Collection”.
Sra. Vanessa Croes, miembro di e Comision:
ORANJESTAD (AAN) – Señora Vanessa Croes ta miembro di e Comision Programa Avenida Juan Pablo Dos, y den e conferencia di prensa dirigi pa Pader Szpila el a hiba palabra.
Sra. Croes a duna di conoce cu e Comision ta bay prepara un programa pa dia 22 di October venidero, cu ta bay ta un fecha hopi special y historico pa Aruba.
Cu participacion di Jeridee Coco:
ORANJESTAD (AAN) – “Drenta den mi cas”! Esaki ta e nomber di e gran Concierto Gospel cu Eltienne Yarzagaray ta bay presenta diadomingo 5 di Augustus proximo, den Cas di Cultura, pa 7’ or di anochi.
E lo presenta su concierto hunto cu Jeridee Coco y Susana Philipsen Urdaneta,for di Curacao.
Manera ta conoci Jeridee a hiba e cantica “Drenta den mi cas” na un rating halto di audiencia, y tur dia por scuche na Aruba den tur programa di musica Gospel na e diferente radioemisoranan.
Diaranzon tin charla encuanto desaroyo di negoshi
ORANJESTAD (AAN): Durante e charla aki nos Criadornan, Cunukeronan, Piscadornan, Apicultornan y tur esnan cu ta traha den producción di cuminda lo ricibi hopi información clave di con pa haci di nan producion algo mas rendabel.
Durante e ultimo tempo por a mira un crecemento enorme den e interés pa inicia cu proyectonan di agricultura, cria, piscamento, proyectonan hydrophonico, producción di honing y hopi mas productonan local cu sigur ta yuda engrande nos sector primario.
ORANJESTAD(AAN): Un baluarte grandi pa cultura di Aruba ta bay cumpli 93 aña dia 25 di Juli y un comision special a organiza un dia hopi special pe.
Ta trata di e Boneriano Hubert Lio Booi kende a compone himno nacional di Boneiro y tin decenas di aña ta biba na Aruba.
Durante un conferencia di prensa Percey Jean d’Or kende ta miembro di e comision, a bisa cu for di tempo cu a cuminza cu e idea pa organiza e fiesta pa Padu Lampe, a bin tambe e idea pa hasi algo pa Lio Booi tambe.
ORANJESTAD (AAN): Un seminario, cu tin espectativa di atrae te cu 600 profesional di salud for di Aruba y nos islanan bisiña, ta programa pa tuma luga na Radisson Aruba Resort Casino & Spa riba dia 9 di Augustus, 2012, enfocando riba cancer, tratamentonan nobo y descubrimentonan fresco.
E seminario organiza pa Dr. John Croes lo conta cu specialistanan local y internacional y carchi actualmente ta obtenibel na e Kundalini Clinic, situa na Driemasterstraat 64-A, na Madiki, Oranjestad.
ORANJESTAD (AAN) – Diadomingo dia 24 di Juni na Aruba nos ta celebra e fiesta di San Juan of Dera Gay. Directiva di Centro di Bario Playa Pabao tin e actividad aki den su calendario pa actividadnan pa 2012 y ta celebra e dia aki diadomingo 24 di juni den su Centro.
E actividad aki ta cuminsa 5’or y lo termina pa 10’or. Directiva di Centro di Bario Playa Pabao ya tin algun siman preparando pa e actividad aki. Bou di encargo di Juffrouw Madelein a cuminsa cu un grupo di hoben di baile y tambe a contanan di e tradicion di e e fiesta aki.
ORANJESTAD (AAN)- Fundacion Centro di Bario ayo y vecindario ta organiza un dushi fiesta di san Juan “Dera Gai” Diadomingo awor.
Esaki lo tuma lugar cuminzando pa 4’or di atardi te cu 10’or di anochi den Centro di Bario Ayo.
Diadomingo di 24 di juni C.B.B ta spera hopi hende un biaha mas. Grandi y chikito ta invita pa asina goza y celebra e anochi. Dia di San Juan cu ‘Dera Gay’a bira un celebracion di tur aña na Centro di Bario Brazil.
E celebracion di e aña aki ta cuminsa for di 5or di atardi bou muscica di ”Tipico Ayo” cu e biaha aki ta uni atrobe na e celebracion den barrio Brazil.
ORANJESTAD (AAN)- Manera ta custumber tur aña dia 24 di Juni, S.V. Jong San Nicolas ta celebra e tradicional fiesta di San Juan. Nan ta invita pueblo di Aruba en general, princpalmente esnan di pariba di brug, Weg Fontein y vecindario pa bay celebra e fiesta aki hunto cu nan. Tin varios premio pa grandi y chiquito.
Entre otro premio pa hende grandi y mucha pa – matado di gay, – rancado di bandera – mihor trahe – mihor bailado – mihor trahe den publico.
Bo ta cla pa bo busca bo entrada…
ORANJESTAD (AAN): Pa tur e amantenan di e tremendo musica di e epoca di oro, esaki sigur ta un excelente oportunidad pa bay disfruta di musica en bibo presenta pa e bandanan “The Tramps”, “The Strangers” y “The Why Not Band”.
Diasabra awo, den Club Sportboys na Santa Cruz, cu porcierto ta un di e clubnan cu ta den miho estado, lo reina un ambiente inolvidabel cu musica pa tur hende baila, canta y goza. Club Sportboys ta e club cu recientemente a keda renoba y cu tin tur facilidad pa acomoda un fiesta di e tipo aki.
ORANJESTAD (AAN):— Diadomingo awor 10 di juni pa 4’or di atardi den Cas di Cultura e studiantenan di Scol di Musica Rufo Wever, bao di guia di e docentenan, lo brinda amantenan di bon musica nan concierto di fin di aña escolar “Paseo Arubano”.
Studiantenan lo dedica e concierto aki na compositornan Arubano. Nan lo interpreta cancionnan for di e herencia musical di Aruba.
ORANJESTAD (AAN): — Dia 28 di mei na Centro San Martin na Santa Cruz Dr. Carlos Viana (Board Certified Clinical Nutritionist) a presenta un seminario titula “Con dushi e ta? .
Durante di e presentacion aki Dr. Viana a duna un splicacion extenso encuanto tur e preocupacion nan cu tin riba e sucu nan di dieet. E pregunta ta si berdad tin un alternativa safe y saludable pa sucu.
Tur esnan cu a asisti na e informacion valioso aki awor sa cu SI tin alternativa 10% natural, safe y saludable pa sucu.
ORANJESTAD (AAN): Dia 4 di juni 2012 Pastoor Stanislaw di Parokia San Fransisco di Asis na playa ta recorda cu 25 aña pasa el a entrega su mes na Dios.
Pastoor Stanislaw a nace na Polonia y ta pertenece na Congregacion di San Miguel Arcangel.
Pastoor Stanislaw tin 3 ruman actualmente na bida y su mama cu tanto e ta stima. Su tata a muri lage masha joven unda su mama stima mester a traha duro pa cria su yiunan.
ORANJESTAD (AAN): Si bo ta un gran amante di Fiestanan Oldies, esaki sigur ta algo pa bo!
Diasabra otro siman, 9 di Juni, bo lo disfruta di e tremendo ambiente cu e 3 bandanan masha popular aki lo pone den Club Sportboys na Santa Cruz.
E espectativanan ta halto di e publico cu semper ta acudi masalmente na e eventonan aki pa disfruta di algun ora yena di tremendo musica y diverticion sano.


text:
Dialuna Arubus y AIB lo firma pa haya un fianza pa realiza inversionnan pa mehoracion di servicio
ORANJESTAD (AAN): Den cuadro di e plan di restructuracion financiero di Arubus, cu tin como metanan principal sanea e situacion financiero di Arubus y mehora calidad di servicio na nos comunidad, dialuna awor lo tuma lugar firmamento di contrato di fianza di corto duracion (“bridge loan”) entre Arubus y AIB. Cu e acto di firmamento aki ta termina un proceso di negociacion intenso entre Arubus y AIB cu a inicia na november 2011 bou guia di Minister Otmar Oduber. Arubus y Minister Oduber ta satisfecho cu por a logra e fianza aki na condicionnan hopi faborabel pa nos compania di transporte publico. Aki mester remarca cu e compania Sagicor a duna cooperacion na e proceso aki, mustrando asina cu nan tambe tin confianza den e programa di restructuracion financiero di Arubus.
E bridge loan ta pa e suma di Afl. 5,5 miyon y esaki lo worde destina pa financia inversionnan importante den cuadro di mehoracion di servicio di Arubus, esta pa e proyecto di smart card (e.o. compra y instalacion di software y hardware y training na personal di Arubus), compra di 15 bus grandi y compra di 16 (auto)bus chikito.
Intension ta, cu una bes cu Arubus yega na un acuerdo cu AIB pa un fianza di largo duracion pa e suma di Afl. 16,5 miyon, e bridge loan lo bay forma parti di e fianza di largo duracion, cual lo worde usa tambe pa refinancia e debe di Arubus na Sagicor y pa paga atrasonan den pago di primanan social na SVB y AZV cu a acumula desde juli 2009.


text:
Osbaldo A Gana Tambe Den Arte Di Palabra
ORANJESTAD (AAN): Esaki ta momento di yegada di e hobennan cu a bay Corsow fin di siman pa compete na ARTE DI PALABRA.
Osbaldo Correa a keda na prome luga den e categoria di cuenta cortico “Niun hende a bias mi” y Angele Stamper a keda na di dos luga cu su poesia “Garnachi di Speransa.”.
Riba e potret nos ta wak Freddy Montoya cu tambe a bin duna e ganadronan un caluroso pabien.
Arte di Palabra ta un competencia riba diferente categoria: storia cortico, poesia y haiku.
Esaki ta di dos biaha cu Aruba ta compete contra Curaçao y Bonaire.


text:
Contesta na su Abogadonan: Marisol mester ta tras di trali!!!
ORANJESTAD (AAN): E abogadonan di Marisol Lopez Tromp a manda DIARIO un carta cu e peticion pa e Matutino di Aruba rectifica y declara cu Marisol no ta corupto y no ta ladron.
Kizas e abogadonan tin razon pasobra den e articulonan cu nan ta cita DIARIO ta yama Marisol corupto y esaki por ta no ta un bon descripcion di e barbaridadnan cu Marisol a comete! Por ta cu Marisol ta exigi pa nos dune mas honor y no yama loke el a haci ‘corupcion’ so pasobra e berdad ta cu loke el a haci no ta un corupcion di tur dia!
Su corupcion ta un corupcion hopi avanza, un corupcion hopi adelanta compara cu e corupcionnan simple di su coleganan. Pa esaki nos ta disculpa nos mes. Nos por imagina nos cu ora Marisol a yega na un nivel asina halto di nepotismo, no ta corecto pa djis yame corupto.
Ta solamente pasobra no tin un palabra ainda existente pa describi e actonan bochornoso di Marisol nos a usa e palabra ordinario di corupcion. Pero ningun momento DIARIO ta di opinion cu loke DIARIO a publica no ta cay bao di e termino di corupcion y si Marisol kier discuti esaki dilanti di Huez, DIARIO ta completamente dispuesto pa haci esaki. Pesey DIARIO ta ripiti en corto loke a worde skirbi.
Marisol tabata envolvi den e benta di casnan na Lago Colony. E bendedornan a bisa e cumpradornan cu nan por ta sigur di e compra pasobra ta Marisol mes ta envolvi. E testigonan aki a declara esaki dilanti LandsRecherche.
Esaki ta un di e tanto casonan, pero dilanti di Huez DIARIO lo trece tur cu e tin. Tin un set di terenonan cu Marisol a duna Maurice Neme cu berdad no ta corupcion normal pero corupcion di nivel haltisimo y probablemente di sumanan barbaro.
Marisol a duna un di su trahadornan un tereno miyonario pa traha un proyecto di miyones mientras e trahador aki no tin moda di muri di pobreza. Marisol a ricibi un miyon Florin di un compania di Curaçao cu tin e mesun director di un otro compania cu a haya un tereno grandisimo di Marisol.
Esakinan ta solamente un par di e casonan cu Marisol a dirigi. Cu placer DIARIO lo para dilanti di nos Hueznan y mustra cu DIARIO como un corant consciente di su obligacionnan pa cu nos pueblo a studia tur loke Marisol a haci y cu conviccion a publica esakinan.
Tin biaha nos mes a sinti cu nos no tabata tin palabra suficiente bon pa mustra pueblo loke Marisol tabata haci.
Ora Marisol como Ministro por dicidi di bay construi un brug pa 600.000 Florin mientras e brug aki no tabata planea ningun momento, ta con e kier pa nos yama e acto vandalico ey? E construccion di e brug aki no tabata riba presupuesto.
E brug a worde construi sin cu tabatin un destaho publico. E brug aki a worde construi pa un suma mucho halto. E brug aki a worde construi solamente pa facilita Marisol y su famianan acceso na nan propiedadnan.
Esaki no ta corupcion di tur dia pero ta parti di actoan criminal cu no tin palabra drechi pa nan ainda. E no ta hortamento ordinario tampoco. E ta un hortamento di placa di pueblo pa propio interes cu no por worde yama un ladronicia di tur dia. E ta un hortamento di nivel halto. Pesey cu tur placer nos lo trata di mustra Huez kico nos tabata kier meen.
Nos opinion ta cu si nos tabatin un Ministerio Publico imparcial, Marisol lo tabata na KIA tras di trali. Por ta cu dilanti e Huez di casonan civil nos por yega cu Marisol lo worde persigui manera mester ta.
Pesey e contesta na e abogadonan di Marisol ta: ban topa otro dilanti mesa berde y trata e casonan di Marisol te den detaye. Ya cu nos procurador general ainda no tin ningun intencion di haci algo, ban mira con e ta bay dilanti mesa berde di e Huez civil!


text:
Gobierno mester asumi su responsabilidad y stop di uza SKOA como shock absorber
Minister di enseñansa ta taha sin pia y cabes
ORANJESTAD (AAN) E decision di tuma door di SKOA pa aumenta schoolgeld pa tur e scolnan cu ta cay bou su maneho ta sigui ta den noticia. E ta un tema cu a bini dilanti tambe durante e conferencia di prensa di Partido Democracia Real unda tabata presente e lider Andin Bikker.
“Gobierno mester asumi su responsabilidad y stop di uza SKOA como shock absorber,” di e forma aki e lider di PDR a cuminsa su conferencia di prensa diahuebs mainta.
PDR, el a bisa, e ultimo simannan a tuma nota di tur e consternacion cu tin relaciona cu e anuncio di SKOA , cu pa falta di subsidio suficiente di parti di Gobierno, ta haya nan forsa pa cubri un deficit di mas o menos 1 miyon florin via un aumento di schoolgeld. “Nos a compronde cu ta for di maart aña pasa Minister di Enseñansa a haya un carta di SKOA cu ta bisa Gobierno cu e placa no ta yega y mester tuma medidanan drastico. Gobierno a drumi riba e carta aki y awor cu ta cinco pasa di diesdos, nan ta anuncia cu nan ta bay sinta cu SKOA na mesa pa mira con por yega na otro.”
PDR a analisa e presupuesto di Enseñansa y a constata cu ta paga 600 mil florin pa aña na huur pa Rietveld Academie, sin conta su otro gastonan. E Parlamentario no ta kere cu tin mas cu 10 hende ta studiando na e academia aki. Pesey e no ta compronde cu durante e ultimo 10 añanan Gobierno no por a pone 1 miyon extra pa fundacion SKOA. “A pone dos Minister acerca den e Gobernacion aki. Cada Minister ta cobra 250 mil florin pa aña, sin conta e coordinadornan y e staff cu e ta bini cune. Y bo ta bin bisa cu no tin placa pa aloca pa e fundacion cu tin mas hopi scol na Aruba?” E ta haya cu si tin un miyon pa opera e academia cu apenas a inicia pa 10 mucha, unda a keda un aumento pa e fundacion cu mas scol. Tambe el a ilustra e presupuesto di biahe di Prome Minister cu den 8 pa 9 luna a yega 500 mil florin.
E parlamentario no ta compronde dicon Gobierno a laga e asunto aki drumi asina hopi tempo y basicamente a laga SKOA tuma tur e sla y awor ta bay busca si tin fondo pa re-aloca. “Nos ta kere cu tin fondo pa re-aloca. E medida aki ta bay afecta hopi famia,” el a bisa. Y a agrega cu e medida aki ta pisa mas pa un famia cu tin salario minimo y cu tin un of 2 dos yiu bayendo scol, sin conta e aumento di 15% di coriente cu a bini pa motibo di “hedging” no por wordo baha, y tur otro 24 medidanan cu a wordo anuncia den presupuesto 2015. Bikker no ta kere den e formula pa Gobierno cubri mita di e aumento aki y mas bien mester pone 1 miyon extra riba e subsidio di SKOA.
Loke ta increibel pa PDR ta cu den 10 aña di tempo no a aumenta e subsidio cu ta duna na e fundacion cu tin mas hopi scol ta cay bou dje. E ya haya cu mester cambia prioridad pa pone fondo pa enseñansa ta e fundeshi di e comunidad.